HUMANITARNA AKCIJA VOJVODINE: Pune tribine za malog Olivera | Najnovije vesti - Srbija danas\n01.12.2020. • 16:49 Srbija Danas\nLale odlučile da pomognu.\nPosle duge pauze Odbojkaški klub Vojvodina konačno će ponovo igrati utakmicu. Ekipa je na okupu, svi su zdravi i jedva čekaju nove izazove, borbu za bodove i vredne pobede. Prvi meč Novosađani će odigrati 8. decembra protiv Mladog radnika u Novom Sadu, a na istom mestu samo nekoliko dana posle uslediće i pravi superligaški derbi protiv Ribnice.\nNažalost, mere zbog epidemilloške situacije i dalje su na snazi, pa prisustvo publike još uvek nije dozvoljeno. Ipak, srpski šampion odlučio je da ispuni tribine na originalan način, pa sve verne navijače i poklonike odbojke poziva da zauzme svoju stolicu i „kupi ulaznicu“ za malu salu Spensa.\nU pitanju je nova humanitarna akcija, u okviru koje će Odbojkaški klub Vojvodina simbolično prodavati ulaznice za utakmice koje igraju u Novom Sadu. Jedno sedište na tribinama male sale moći će da se kupi za dva sms-a, koja treba poslati za malog Olivera Pal Gajodija, dečaka iz Bajmoka, koji boluje od SMA tip 1, ili na njegov račun u fondaciji Budi human uplatiti 400 din. Uz to treba poslati i svoju fotografiju, koju će klub štampati u boji i okačiti na sedište u maloj sali. Time će navijači i svi ostali, simbolično, uprkos merama, ipak biti na tribinama, a ujedno učestvovati u jednoj lepoj humanitarnoj akciji. Naravno, može se kupiti i više ulaznica\nOvim činom Novosađani će se priključiti istoj akciji, koju je nedavno započelo Sportsko društvo Radnički u saradnji sa gradom Kragujevcem, ali za Minju Matić. Na sličan način već neko vreme “tribine pune” mnogi strani klubovi. Cilj Odbojkaškog kluba Vojvodina je da „proda“ sva sedišta u maloj sali, a ovom prilikom poziva sve navijače, prijatelje, poslovne partnere da se priključe akciji „Pune tribine za Olivera“ i pomognu da Oliver Pal Gajodi što pre ode po svoj lek. A OK Vojvodina će ovakvom i sličnim akcijama pomagati i drugoj deci, kao i učestvovati u humanitarnim projektima.


Vesti online / Vesti / Društvo / Heroj s Košara dobio ulicu\nHeroj s Košara dobio ulicu\nBranislav Negić, koji je pre 19 i po godina poginuo kao pripadnik Vojske SRJ u rejonu karaule Košare tokom NATO bombardovanja 1999, dobio je ulicu u rodnoj Banji Koviljači. Postavljanju table sa imenom Branislava Negića prisustvovali su njegov otac Milivoje, inicijator ideje zamenik predsednika MZ Radosav Jošić kao i predstavnici Grada Loznice.\nPonos i tuga: Milivoje Negić\nNegićev otac kaže da ništa ne može da zameni gubitak sina, ali da mu mnogo znači što se na ovakav način čuva sećanje na njegovo delo.\n- Moj sin je poginuo na Košarama, njegovi posmrtni ostaci ostali su na Prokletijama gde čuvaju granicu Srbije. Istovremeno sam tužan, tuga je teška, ali se mora izdržati, ali i ponosan na takvog sina koji je bio izuzetno dobar i hrabar mladić. Ovo nam znači jer ostaje sećanje na Branislava i njegovo junaštvo. Ovom ulicom je išao kao dete, ona prolazi pored naše kuće, tuda stalno idemo, i dokle kod mogu koračaću ulicom koja nosi ime moga sina - kazao je Milivoje čvrsto držeći uramljenu fotografiju svoga Branislava.\nInicijativu da ulice dobiju imena poginulih meštana Branislava Negića i Ivice Ivanovića, boraca sa Košara, pokrenuo je pre više od deset godina Radosav Jošić, zamenik predsednika MZ Banja Koviljača, a ona je prošle godine prihvaćena u Skupštini grada. Negić i Ivanović poginuli su 14, odnosno 16. aprila 1999. na Košarama kao pripadnici 125. motorizovane brigade.\nBranislav je bio redovan vojnik, posle stupanja u vojsku 10. juna 1998. u Valjevu, prekomandovan je u Kosovsku Mitrovicu u septembru iste godine. Sa saborcima je kao vojnik-strelac odbijao napade albanskih terorista i NATO plaćenika sve do sredine aprila. Kada je poginuo imao je 21 godinu. Ivanović (44) je kao dobrovoljac 1. aprila stupio u VJ na području Kosova i Metohije, da bi 15 dana kasnije poginuo kod karaule Košare.\nOdlikovani su Ordenom za zasluge u oblasti odbrane i bezbednosti prvog stepena, a njihova tela nikada nisu pronađena.\nBorbe na karauli Košare, na srpsko-albanskoj granici smatraju se jednim od najkrvavijih tokom NATO agresije u kojima su pripadnici Vojske Jugoslavije odoleli napadima višestruko jačeg neprijatelja.\nIduće godine i spomen-obeležja\nMilivoje Negić bi voleo i da se ostvari inicijativa Saveta MZ Banja Koviljača da do aprila naredne godine, kada se navršava 20 godina od Branislavljeve pogibije, budu postavljena spomen-obeležja u čast njegovog sina i meštanina Ivice Ivanovića koji je takođe poginuo na Košarama.\nUlica vojnika Branislava Negića je deo puta ka Gučevu, od "Sanatorijuma" do skretanja prema starom banjskom groblju, u dužini od oko dva kilometra, a Ulica vojnika Ivice Ivanovića prva od tri u naselju Georgi Dimitrov.


„Ratni dezerter i švercer, izdajnik srpskog naroda“ Borenović o Dodikovoj izjavi i 9. januaru - Vijesti Srpske – Najnovije vijesti iz Republike Srpske\nNaslovna Politika „Ratni dezerter i švercer, izdajnik srpskog naroda“ Borenović o Dodikovoj izjavi i...\n„Ratni dezerter i švercer, izdajnik srpskog naroda“ Borenović o Dodikovoj izjavi i 9. januaru\nNa jedinom održanom, od desetina obećanih referenduma, 99,79 odsto građana je jasno reklo da je Dan Republike Srpske 9. januar. Nije prošlo ni pet godina, Milorad Dodik planira da taj praznik ukine i da poništi odluku naroda, poručio je predsjednik PDP Branislav Borenović.\nDodikova ideja da Dan Republike “premjesti” na drugi datum, kako ocjenjuje Borenović, predstavlja “čin najgoreg izdajnika svog naroda i najvećeg podanika interesa drugih”.\nBorenović kaže da se istorijske činjenice ne mogu mijenjati kako kome padne na pamet.\n– Tadašnja Skupština srpskog naroda u Bosni i Hercegovini je baš 9. januara 1992. godine, prije početka rata u BiH, donijela Deklaraciju o proglašenju Republike srpskog naroda Bosne i Hercegovine, odnosno Republike Srpske. To je nepromjenjiva istorijska činjenica i nije na Dodiku ili bilo kome da danas brutalno i sramno mijenja istoriju – rekao je Borenović.\nDodao je da je 15. februar bitan datum, koji poštuje svaki Srbin, jer se tada obilježava i početak Prvog srpskog ustanka i donošenje Sretenjskog ustava, ali da taj datum nema nikakve veze sa nastankom Republike Srpske.\n– Jadno je što skoro trideset godina kasnije, ratni dezerter i švercer pokušava da ospori dan nastajanja naše Republike, izda narod, unizi tadašnje političko rukovodstvo koje je u burnim vremenima imalo smjelosti da proglasi Republiku Srpsku, ali najviše sve one koji su potom dali živote za stvaranje Republike. Ovo je najsramniji prijedlog u istoriji Srpske – ističe Borenović.


Ćulibrk: "Fascinantna brzina kojom je okončan sudski spor" - Biznis i Finansije\nHome\tVestiPolitika i društvo\tĆulibrk: “Fascinantna brzina kojom je okončan sudski spor”\nĆulibrk: “Fascinantna brzina kojom je okončan sudski spor”\nby bifadmin 5. januara 2017.\nPosle kazne od 300.000 dinara, koju im je svojom presudom izrekao Viši sud u Beogradu zbog teksta “Nebojša Stefanović glavni fantom iz Savamale”, glavni i odgovorni urednik nedeljnika NIN Milan Ćulibrk izjavio je danas da će se NIN žaliti Apelacionom sudu i da će, ako treba, ići i do suda u Strazburu.\nU današnjoj izjavi posle odluke Višeg suda, Ćulibrk je poručio da ova presuda neće uplašiti novinare ovog nedeljnika.\n“Ako je neko mislio da će na ovaj način da nas utiša i smiri grdno je pogrešio, zato što nas je ovo učvrstilo u nameri da svakog 24. u mesecu pišemo o tome šta se zbivalo u Savamali i da tražimo odgovore. Ako Nebojša Stefanović nije glavni fantom iz Savamale, a ko je onda? I nećemo prestati da postavljamo to jedno te isto pitanje, sve dok se zaista ne bude utvrdilo ko je te noći rušio, i ko nije reagovao da spreči”, rekao je Ćulibrk.\nOn je izjavio i da će NIN morati da plati i sudske troškove i zateznu kamatu, počev od 29. novembra kada je održano prvo i jedino ročište. Takođe, on je rekao da ga je fascinirala brzina kojom je ceo spor okončan, s obzirom da je to bila privatna tužba građanina Nebojše Stefanovića.\nOsam meseci posle rušenja u Savamali nema nikakvih pomaka u istrazi tog slučaja, dok je Stefanovićeva privatna tužba protiv NIN rešena za samo četiri meseca, dodao je Ćulibrk.\n“Mi protiv građanina Nebojše zaista nikada nismo imali ništa protiv, nego samo protiv ministra policije Nebojše Stefanovića, koga smatramo najodgovornijim što policija nije intervenisala u noći između 24. i 25. aprila, kada se rušilo u Savamali, kada su ljudi sa fantomkama na glavama i sa bagerima, porušili nekoliko zgrada u Hercegovačkoj ulici”.\nĆulibrk je uočio i da se iz 29 stranica obrazloženja presude Višeg suda može pogrešno zaključiti da je NIN optužio Nebojšu Stefanovića da je organizovao i predvodio rušenje u Hercegovačkoj.\n“Ne, on je kriv zato što policija nije ništa uradila. Nismo mi njega optužili zato što je on nešto uradio, nego zato što policija nije ništa uradila”, objasnio je Ćulibrk.\nInflacija u evrozoni najveća u protekle tri godine


RTCG - Radio Televizija Crne Gore - Nacionalni javni servis :: Podgorica :: Jugozapadna obilaznica naredne godine\nVUKOVIĆ OČEKUJE 10. 10. 2019. 12:43 >> 13:29 1\nJugozapadna obilaznica, vrijedna oko 15 miliona eura, biće završena tokom 2020. godine, saopštio je gradonačelnik Podgorice Ivan Vuković.\n„Svakim novim projektom raste povjere je u rukovodstvo Glavnog grada, a mi smo na najbolji način i opravdali vaše povjerenje, a takav slučaj je i sa Jugozapadnom obilaznicom i smatram da je ovaj posao najbolja preporuka za realizaciju budućih projekata i temelj za unapređenje buduće saradnje“, naglasio je Vuković.\nOn je saopštio da radovi na sve tri faze tog projekta teku i brže od plana i da će saobraćajnica, koja se nalazio sa obje strane Morače, biti završena do februara 2020. godine. Za radove na mostu, započete polovinom avgusta teče rok od 450 dana pri čemu, kako dodaje Vuković, postoji realna šansa da izvođač i taj posao završi ranije.\nRukovodsto Glavnog grada i predstavnici IFC-a i Erste banke, kao i izvođača radova kompanie Bemax obišli su radove na trasi Jugozapadne obilaznice.\nZamjenik gradonačelnika Časlav Vešović poručio je da je zadovoljan načinom i dinamikom izvođenja radova.\n„Jugozapadna obilaznica predstavlja najvažnijih i najvrijednijih projekta koji se relizuje ne samo u Podgorici nego i u Crnoj Gori koji svojim značajem prevazilazi lokalni karakter, jer predstvalja vezu dva važna međunarodna koridora – magistralnog puta ka Petrovcu i magistralnog puta ka Cetinju. Vjerujem da ćemo izgradnjom ove saobraćajnice riješiti veoma izazove saobraćajne dionice i zagušenja u saobraćaju poput ulice Vojislavljevića, a takođe vjerujem da će izgradnja ove saobraćajnice podstaći i privredni razvoj okolnih naselja”, istakao je Vešović.\nOn vjeruje da će tokom sljedeće godine promovisati izgradnju Jugozapadne obilaznice i mosta na Morači.\nVešović je naglasio da je tokom javnog nadmetanja Glavni grad dobio ubjedljivo jeftiniju ponudu u odnosu na projetantske vrijednosti, ali i izvođača radova kompaniju Bemax, koja ima ozbiljne refernce i reputaciju firme koja vrlo kvalitetno i na vrijeme izvodi radove.\nDirektor kompanije “BEMAX”, Veselin Kovačević je govoreći o završetku radova pojasnio da će dionice 1 i 3 koje su počele ranije, jer je za njih bila gotova projektna dokumentacija, biti završene u roku , dok će dionica dva, uz izuzetne napore, završeni u toku 2020. godine.


Rusi i Kinezi u Makedoniji - vino.rs\nčetvrtak, 22 septembar 2011 09:11\nNa nedavno završenom Tikveškom grozdoberu otpočela je prodaja grožđa ovogodišnje berbe. Uz tradicionalno najzastupljenije kupce iz Srbije i Crne Gore, pojačano interesovanje za otkup makedonskog grožđa i vina sada pokazuju i kupci iz Rusije i Kine.\nInače, svi su uglavnom veoma zadovoljni kvalitetom berbe, dok je kvantitet na nivou prošlogodišnjeg, veoma uspešnog roda. "Poslednjih godina vinari širom sveta suočavaju se sa velikim izborom vina i veoma konkuretnim cenama. U tom smislu, vlada Makedonije sugerisala je da se odrede što niže cene kako bi ovdašnja vina bila konkurentna na svetskom tržištu i mi ćemo se toga pridržavati", kaže Marija Miteva iz vinarije Skovin.\nInače, u sklopu poboljšanja kvaliteta i marketinškog nastupa, ova poznata makedonska firma investira u nove tehnologije kao što je nabavka buradi od 70.000 litara ili automatizovani proces fermentacije crvenog grožđa, a za ovo godinu planirana je proizvodnja oko 10 miliona litara vina.


RADIO RUMUNIJA INTERNACIONAL\nPregled glavnih zbivanja nedelje\nO Radiju Rumunija Internacional\nOdnosi sa slušaocima\nIzrazite Vaše utiske\nRadio România Internaţional/ Društvo / Deca i digitalni svet\nDeca i digitalni svet\nMladi uzrasta od 15 do 24 godine predstavljaju najkonektiranija grupa na internetu.\n(sursa foto: facebook.com/UNICEFRomania)\nPristup male dece internetu i digitalnoj tehnologiji je u zadnjim godinama jasna i sve češća pojava. Ne samo empirička percepcija, već i zvanični podatci potvrdjuju ovu stvar, saznali smo iz nedavne studije UNICEF-a: na svetskom nivou, mladi uzrasta od 15 do 24 godine predstavljaju najkonektiranija grupa na internetu, s obzirom da jedan od troje korisnika interneta je dete ili tinejdžer mladji od 18 godina. Njima internet donosi mnogo koristi, ali i opasnosti. Prema UNICEF-u, otprilike 29% mladih u celom svetu, odnosno oko 346 miliona osoba, nema pristup internetu. Primera radi, otprilike 60% mladih sa Afrike nije konektirano na internet u odnosu na 4% mladih Evropljana koji ima ograničen pristup internetu. Prema tome, pristup internetu postao je i orijentir ekonomskih i kulturnih razlika, primetio je Piter Bult, predstavnik UNICEF-a u Rumuniji: «Ova situacija pogadja posebno decu koja žive u izolovanim zonama ili nemaju internet zbog siromaštva, socijalnog isključenja ili teških situacija. U Rumuniji, jednoj od zemalja sa najbržom internet konekcijom, kada je reč o pristupu internetu ili broju osoba koje su ikada koristile internet primećujemo velike razlike izmedju zona sa raznim nivoima razvoja: ovaj procenat je 87,3% u zoni Bukurešta ili ispod 70% na severo-istoku zemlje, gde je siromaštvo naglašenije.»\nDigitalne razlike predstavljaju, dakle, razlog za zabrinutost zbog pristupa internetu sem onih već poznatih, kao što su onlajn nasilje i kriminal, na koje se odnosi Piter Bult: «Izmedju ostalog, možemo govoriti o onlajn zastraživanju i novim oblicima zloupotrebe, nasilja ili ekspolatacije dece, kao što su, na primer, materijali sa zlostavljenom decom. Posredstvom anonimnih i lažnih profila na društvenim mrežama i na nebezbednim forumima igara, napadači mogu lakše stupiti u kontakt sa decom, koja nisu svesna opasnosti koje joj prete. I u ovim slučajevima, vulnerabilna deca, kao što su ona sa niskim nivoom vaspitanja, izložena su većim rizicima.»\nPrema studiji fondacije „Spasite decu”, u Rumuniji 78% dece ulazi dnevno ili skoro svakog dana na internet, a 90% njih upotrebljava najmanje jednu društvenu mrežu. Istina je da samo 17% dece je izjavilo da je zbog onlajn sveta manje vremena posvetilo porodici, drugarima i školskim zadatcima. Medjutim, 45% njih izjavljuje da je bilo seksualno uznemireno u onlajn sredini. Prema tome, zaštita dece na internetu je potrebna upravo da bi internet postao pretežno obrazovni izvor informisanja i prilika za uskladjen razvoj dece. Važna je, medjutim, i činjenica da i deca su svesna opsanosti na internetu: «Internet je za mene izvor informisanja i mislim da je koristan, ali ponekad može biti i opasan. Moramo pažljivo videti na koje sajtove ulazimo, jer mnogi su opasni za nas. A roditelji i nastavnici ne treba da nam zabrane internet, već da nas podržavaju i uče kako da izbegnemo opasne sajtove.»\nUpravo za roditelje i nastavnike koji žele da nadziru aktivnost dece na internetu, rumunske vlasti su objavile vodić „Prvi bezbedni koraci u digitalnom svetu”. Ovaj vodić sadrži osnovne informacije i savete za korišćenje interneta, precizirao je Katalin Arama, generalni direktor Nacionalnog centra za upravljanje sigurnosnim incidentima na internetu CERT.RO: «Mi smo strukturisali informacije i kategorije aktivnosti po tri grupe: onlajn komuniciranje, pružanje ličnih informacija i pristupanje podatcima. Vodić predstavlja za svaku od ovih kategorija niz identifikovanih opasnosti, preporučuje neke mere i nudi zaključke. Naravno, pružena su tehnička rešenja, linkove ili korisne internet adrese za roditelje da bi učili da nadziru aktivnosti dece.»\nInače, radi optimalnog korišćenja interneta i smanjenja opasnosti, UNICEF preporučuje da glavni cilj digitalnih politika bude zaštita dece na internetu.\nSlušajte ovde RRI!\nIzveštaj o prijemu\nObrazac za povratne informacije\nPronađite nas na Facebook-u!\nO Radiju Rumunija Internacional O Rumuniji Uslovi Prethodna verzija sajta RRI


ODRŽAN JOŠ JEDAN PROTEST "PROTIV DIKTATURE" - TVS\nODRŽAN JOŠ JEDAN PROTEST "PROTIV DIKTATURE"\nNekoliko desetina učesnika protesta "Protiv diktature" prošetalo je od Trga Nikole Pašića do redakcije nedeljnika Vreme.\nDemonstranti su se zaustavili u Knez Mihailovoj ulici gde su izrazili podršku svim slobodnim i objektivnim medijima.\nDečanska ulica bila je zatvorena za saobraćaj. Na čelu kolone bio je istaknut veliki transparent "Protiv diktature", a demonstranti su duvali u pištaljke i nosili transparente "Protiv terora vlasti", "Sloboda medija", "Slobodno novinarstvo - N1, Danas, NIN".\nKako je najavljeno na Fejsbuk grupi preko koje je protest organizovan, demonstranti su želli da izraze podršku nedeljniku "Vreme", kao "jednom od poslednjih objektivnih medija u Srbiji".\nPokret "Protiv diktature" ocenio je ranije u saopštenju da u Srbiji vlada medijski mrak i da vlast pokušava da onemogući informisanje građana o potezima u državi, ali i o potpisivanju međunarodnih dokumenta i ugovora.\n"Posledice medijskog mraka su nemerljive, a ogledaju se u neinformisanosti građana o osnovnim međunarodnim dokumentima koje ova vlast podržava, poput Briselskog sporazuma i dokumenata povezanih sa njim, čije značenje i posledice nikada nisu u celosti i dovoljno jasno objašnjene državljanima Srbije", navodi se u saopštenju koje je objavljeno pred početak protesta.


Predavanje Zorana Terzića i na YouTube kanalu OSS (petak, 17. april - 17.00)\nObjavljeno 17 april 2020\nIzlaganje Slobodana Kovača pratilo 90 trenera – u petak predavanje Zorana Terzića\nUdruženje odbojkaških trenera Srbije je u saradnji sa Odbojkaškim savezom Srbije organizovalo prvo „online“ predavanje za trenere i statističare klubova Banka Poštanska štedionica Superlige tokom trajanja vanrednog stanja u Srbiji zbog pandemije virusa korona. Slobodan Kovač, prvi trener muške seniorske reprezentacije Srbije, aktuelnih šampiona Evrope i najbolji trener u Evropi u 2019. u izboru CEV, održao je u sredu uveče „online“ predavanje na temu „Analitička obrada i statistička analiza igre protivničkog tehničara“. Predavanje je pratilo 90 trenera, a tokom 150 minuta postavljeno je čak 40 pitanja. Zbog velikog interesovanja i ograničenog broja učesnika, Odbojkaški savez Srbije će u ponedeljak, 20. aprila objaviti kompletno predavanje Slobodana Kovača na YouTube kanalu OSS: https://www.youtube.com/channel/UC2w2DZg9FTMWpoa9YKW7sXg?feature=watch\nOlimpijske igre odložene za jul i avgust 2021.\nXXXII OLIMPIJSKE IGRE – TOKIO\nOlimpijski komitet Srbije obavestio je Odbojkaški savez Srbije da je Međunarodni olimpijski komitet doneo odluku, da se Olimpijske igre u Tokiju, zbog pandemije virusa korona, prvi put u istoriji odlože. Novi termin XXXII Olimpijskih igara u Tokiju je od 23. jula do 8. avgusta 2021. Olimpijski turnir u odbojci u obe konkurencije odigraće se u Arijake Areni, kapaciteta 15 000 mesta, dok će se takmičenja u beach volley odigrati u Šiokaze parku.\nPredavanja za trenere „online“ – predavači Slobodan Kovač, Zoran Terzić i Milan Simojlović\nObjavljeno 14 april 2020\nODBOJKAŠKI SAVEZ SRBIJE – SAOPŠTENJE\nOdluka o uvođenju vanrednog stanja u Republici Srbiji objavljena je sinoć (nedelja, 15. mart) u “Službenom glasniku”, a odluku su potpisali Aleksandar Vučić, predsednik Srbije, Ana Brnabić, predsednik Vlade Srbije i Maja Gojković, predsednik Skupštine Srbije. U skladu sa odlukom o uvođenju vanrednog stanja, Odbojkaški savez Srbije saopštava da su prekinuta sva odbojkaška takmičenja.\nCEV – SAOPŠTENJE\nEvropska odbojkaška konfederacija saopštila je danas (petak, 13. mart) da je, zbog pandemije virusa korona, Administrativni Bord CEV odlučio da se sva takmičenja odlože do 3. aprila. Jedino će se odigrati utakmcie polufinala Kupa CEV 2020. u konkurenciji odbojkaša između Lokomotive iz Novosibirska i Zenita iz Sankt Peterburga, koje su zakazane za 19. i 26. mart, s obzirom da se radi o klubovima iz iste zemlje – Rusije.\nIzvršni odbor Odbojkaškog saveza Srbije je, shodno odluci državnih organa, na elektronskoj sednici održanoj danas (četvrtak, 12. mart) doneo odluku da se sve utakmice odbojkaških takmičenja seniorskih i mlađih kategorija u organizaciji OSS igraju bez prisustva publike. Klub domaćin, organizator utakmice, zadužen je da obezbedi uslove odigravanja utakmica bez prisustva gledalaca.\nStrana 11 od 1238


Programiranje – WeBix\nVelika ekspanzija različitih tehnoloških uređaja je stvorila i sve veću potrebu da se mi kao programeri prilagođavamo njihovom radu. Iz tog razloga smo zadnjih nekoliko godina ulagali u našu edukaciju i pratili razvoj programskih jezika, njihov uticaj na tržištu i njihovu primjenu kod korisnika.\nIzvukli smo mnoštvo različitih iskustava koja su nam pomogla da unaprijedimo naše znanje i sada sa sigurnošću možemo reći da smo spremni da odgovorimo na različite zahtjeve klijenata kada su u pitanju programi, njihovo stvaranje i samo programiranje kao usluga.\nIza nas kroz godine rada postoje razne internet aplikacije, programi za računare, privatni softveri kompanija – udruženja i drugi oblici softverskog programiranja koje smo uspješno realizovali za naše klijente.\nWeBix tim je u mogućnosti da vam ponudi kompletan plan kod rješavanja Vaše potrebe za određenim softverom ili aplikacijom koja će poboljšati, ubrzati i olakšati Vaše poslovanje.


Vučić i Medvedev, koji je i predsednik Sveruske političke stranke Jedinstvena Srbija, su u dugom i prijateljskom razgovoru govorili i o krizi izazvanoj pojavom korona virusa, ali i načinima kako da dve zemlje sarađuju po tom pitanju, saopštio je kabinet predsednika Vučića. Predsednik Srbije je zahvalio na podršci Ruske Federacije našoj zemlji početkom velike zdravstvene krize i dodao da jedino pravo rešenje za spas naroda može da bude masovna upotreba vakcine protiv Kovid-19.\nDogađaj je održan uoči Međunarodnog međupartijskog foruma "ŠOS+" na temu "Privreda za ljude".\nVIDEO: Medvedev na svečanoj akademiji: Nikada se nećemo odreći naših heroja\nMedvedev na svečanoj akademiji: Nikada se nećemo odreći naših heroja\nDačić i Godfri: Ko god da pobedi, dobri odnosi Srbije i SAD se neće menjati\nCrnogorski parlament nastaviće danas raspravu o ekspozeu mandatara Zdravka Krivokapića i predlogu nove Vlade Crne Gore.\nŠef diplomatije EU Đusep Borelj rekao je danas da EU neće biti cela bez Zapadnog Balkna, ali i upozorava da zemlje regiona mogu napredovati ka članstvu samo ako stoje zajedno, ujedinjenih glava i srca u nalaženju zajedničkih osnova.


Uz dobre rezultate i velike planove, Sajam slavi 80. rođendan – Beogradski sajam\nUz dobre rezultate i velike planove, Sajam slavi 80. rođendan\nUz obeležavanje jubileja, godišnjice i različitih dešavanja koja su pratila nastanak i razvoj Beogradskog sajma, vreme je i za jedan pravi rođendanski tekst. Naravno, istoriju pamtimo i poštujemo, ali idemo napred, jer je to jedino što odgovara jednoj ovako velikoj, uspešnoj, međunarodnoj instituciji.\nBeogradski sajam osnovan je na današnji dan pre 80 godina. Za ovih osam decenija veoma aktivno je učestvovao u kreiranju i realizaciji privrednog života zemlje, bio je domaćin mnogim izlagačima, ugostio je nebrojeno mnogo posetilaca. “Mesto koje je video ceo svet” nije slučajno sajamski slogan, itekako je utemeljen u realna dešavanja.\nDanas je prilika da ponosno kažemo da smo nezaobilazni deo značajnih privrednih i društvenih dešavanja tokom prethodnih 80 godina. Niko ne poriče da je bilo i teških dana, ali oni su iza nas. Sada krupnim koracima idemo napred, u devetu deceniju ulazimo spremni da učinimo sve da ona bude još bolja i uspešnija od prethodnih. Da u tu rešenost ne treba sumnjati jasno je svima koji samo “bace pogled” na kalendar sajamskih dešavanja. Spremni smo za mnoge velike poduhvate. Potkovani smo znanjem i iskustvom, a da bi inaše naredne rođandane obeležavali kao uspešna kompanija – u maniru dobrih domaćina, uz dobrodošlicu, čekamo sve stare i nove izlagači i posetioce. Odavno nam je jasno, samo uz takvu saradnju, uz poslovne partnere i radoznale posmatrače, izgradili smo naše sajamsko carstvo.\nUz zahvalnost na svim lepim željama i čestitkama koje smo poslednjih dana dobijali sa svih strana zemlje i sveta, na Beogradskom sajmu sada je vreme – za slavlje.


Saradnja Burch univerziteta i Odsjeka Austrijskog Donau univerziteta za zaštitu arhitektonske baštine i infrastrukture - International Burch University\nSaradnja Burch univerziteta i Odsjeka Austrijskog Donau univerziteta za zaštitu arhitektonske baštine i infrastrukture\nDonau Univerzitet, Krems, Austrija, je dobio podršku od strane Austrijske Nacionalne agencije za obrazovanje, da organizuje posjete i radionice s potencijalnim partnerskim univerzitetima u Bosni i Hercegovini i na Kosovu.\nGosti sa Donau Univerziteta, šef Centra za Arhitektonsku baštinu i infrastrukturu, Odsjek za izgradnju i zaštitu životne sredine, Peter Morgenstein, i zamjenik šefa za Centar muzejskih zbirki i upravljanje, Mag. Sandra Sam, su također dobili preporuku da posjete Internacionalni Burch univerzitet te upoznaju njegovo upravno osoblje.\nTema održane radionice je bila "Razvoj kapaciteta za očuvanje spomeničke baštine u teškim socioekonomskim okruženjima". Također se razgovaralo o budućoj saradnji, potrebnim kapacitetima za očuvanje baštine te idejama za buduće projekte.\nGosti su također imali priliku prošetati se i razgledati sve odsjeke i dijelove Burch univerziteta i tom prilikom su izrazili veliki entuzijazam prema Burch poslovnom start up centru, cabinetu uredskog poslovanja kao i prema kabinetu za projekte.\nPredstavnici Burch univerziteta će također obići institucije Donau univerziteta u Austriji, u periodu od 9. do 12. januara 2017. godine, u cilju jačanja odnosa između ove dvije institucije.\nZajednički zaključak je bio da je ovo početak jedne vrlo plodonosne i korisne saradnje.\nInternational Burch University, Saradnja, International Office, Međunarodna saradnja


Jelašić se nada da neće biti nepopularnih mera — Викиновости\nJelašić se nada da neće biti nepopularnih mera\nBEOGRAD, 28. jula 2010. (Beta) - Guverner Narodne banke Srbije (NBS) u ostavci Radovan Jelašić izjavio je u sredu da se nada da u narednom periodu centralna banka neće morati da primenjuju nepopularne mere i ukazao da monetarna politika ne može da zameni značajne rezove u fiskalnoj politici i strukturnim reformama.\n"Srbija se prilagođava novim makroekonomskim uslovima, a novi model privrednog rasta mora da se zasniva na investicijama i izvozu", rekao je Jelašić na konferenciji za novinare.\nOn je ocenio da sudbina Srbije nikada nije više zavisila od njenih građana i da reforme treba da se sprovode brže i odlučnije, za šta ima dovoljno znanja, sposobnosti i podrške.\nJelašić je rekao da trenutni odnos dinara i evra nije alarmantan jer bi, da je tako, centralna banka intervenisala sa prodajom većeg iznosa deviza. "Kurs je ogledalo Srbije i ako se ono razbije nećemo raspolagati sa pravom slikom o realnosti", ukazao je guverner u ostavci.\nOn je dodao da bi, da je devizni kurs ostao kao u septembru 2008. godine, kad je evro vredeo 76 dinara, bili sasvim drugačiji pokazatilji o privrednim aktivnostima, platnom bilansu i budžetskom deficitu, kreditnoj zaduženosti građana, iznosu zarada i penzija, a pitanje je da li bi bilo programa i finansijske podrške Međunarodnog monetarnog fonda, Svetske banke i Evropske unije.\n„Jelašić se nada da neće biti nepopularnih mera” Новинска агенција Бета, 28. јул 2010. (српски)\nПреузето из „https://sr.wikinews.org/w/index.php?title=Jelašić_se_nada_da_neće_biti_nepopularnih_mera&oldid=2149261”\nДатум и време последње измене странице: 28. јул 2010. у 21:35


Deset štićenika "Daun sindrom centra" primili prvu dozu "fajzera" - Glas Srpske\nSrna 22.10.2021 12:24\nBANjALUKA - Deset štićenika "Daun sindrom centra" iz Banjaluke, Laktaša, Prijedora i Kotor Varoša primili su danas u Univerzitetskom kliničkom centru (UKC) Republike Srpske prvu dozu "fajzer" vakcine protiv virusa korona.\nGeneralni direktor UKC-a Republike Srpske Vlado Đajić, koji je ambasador lica sa Daunovim sindromom i koji je organizovao današnju akciju, istakao je da se UKC pored liječenja od kovida 19 bavi i prevencijom ovog oboljenja, a najbolja prevencija je vakcinacija. "Danas smo vakcinisali moje drugare, osobe sa Daunovim sindromom. Cilj nam je da ne dozvolimo da ni jedan od naših drugara i članova Daun sindrom centra ne oboli od kovida 19 i presrećan sam što su oni to shvatili i što su se odazvali da prime vakcinu", rekao je Đajić.\nOn je rekao da je njegova uloga kao ambasadora da pomogne licima sa Daunovim sindromom, ali je dodao da su i oni pomogli njemu, jer sada na život gleda drugačije, odnosno uz njih je "progledao". "Od njih sam naučio da smo mi možda od njih sposobniji motorno i u pokretima, ali su puno sposobniji od nas u onom što je možda i bitnije, a to su emocije, radost i uživanje u životu", rekao je Đajić.\nOn je poručio svima da uživaju u onome što imaju onakvi kakvi jesu, a ne da tuguju za onim što nisu i što nemaju. Direktor "Daun sindrom centra" Zoran Jelić zahvalio se Đajiću, koji je 2019. godine na UKC predstavio osobe sa Daun sindromom sa njihovom predstavom "Mali princ", odakle je počelo rušenje predrasuda i stavova o ovim osobama.\n"Zahvaljujući ambasadoru Đajiću oni više nisu osobe sa Daunovim sindromom, već su postali djeca sunca", rekao je Jelić. On je apelovao na roditelje sa Daunovim sindromom da prestanu razmišljati na način da tvrde ono što ne znaju, da garantuju ono što su čuli od ljudi koji nisu kvalifikovani. "Moramo vjerovati ovim ljudima koji vode računa o nama i prije vakcine i poslije vakcine, molim sve roditelje da se odazovu, jer je ovo jedina mogućnost da opstanemo i da živimo dalje", rekao je Jelić.\nOn je podsjetio da je ambasador osoba sa Daunovim sindromom Vlado Đajić tokom prethodne dvije godine organizovao nekoliko onlajn radionica zdravstvenog i rehabilitacionog oblika u koje su bile uključene i osobe iz EU i regiona. Štićenik "Daun sindrom centra" dvadesetsedmogodišnja Nikolina Savić iz Prijedora zahvalila je Đajiću što je organizovao današnju akciju i što je uz osobe sa Daun sindromom.


CIK Ukrajine: Zahtev za ukidanje kandidature Zelenskog ne može biti zadovoljen - Sputnjik Srbija\nCIK Ukrajine: Zahtev za ukidanje kandidature Zelenskog ne može biti zadovoljen\n22:34 20.04.2019 (osveženo 22:38 20.04.2019) Preuzmite kraći link\nCentralna izborna komisija Ukrajine ne može da udovolji zahtev za ukidanje kandidature Vladimira Zelenskog za predsednika Ukrajine, kao ni sud, izjavio je predstavnik ukrajinskog CIK-a.\nOn je od suda u Kijevu zatražio da odbije da zadovolji zahtev ukrajinskog advokata i posmatrača na izborima za predsednika Ukrajine Andreja Hilka da se ukine kandidatura Zelenskog.\nSud u Kijevu večeras, nekoliko sati pred početak drugog kruga predsedničkih izbora u Ukrajini, razmatra zahtev za ukidanje predsedničke kandidature Vladimira Zelenskog. Hilko je zahtev predao zbog, kako je naveo u tužbi, toga što je Zelenski deljenjem besplatnih ulaznica za duel predsedničkih kandidata, održan 19. aprila na Olimpijskom stadionu u Kijevu, uticao na volju birača.\nSud u Kijevu počeo da razmatra zahtev za ukidanje kandidature Zelenskog\nPredstavnik Centralne izborne komisije je naveo da su u Zakonu o izborima za predsednika Ukrajine nabrojani svi razlozi na osnovu kojih se može ukinuti predsednička kandidatura, ali da među njima nema one koju je naveo Hilko.\nUtvrđivanje činjenice da su potkupljivani birači, prema ukrajinskom zakonu, ne može biti osnova za ukidanje registracije kandidata, naveo je predstavnik CIK-a.\n„Cik faktički ne može da ispuni zahtev, jer on ne odgovara zakonskim normama. CIK smatra da zahtev naveden u tužbi sud ne može da zadovolji i traži da se tužba odbije", rekao je predstavnik CIK-a.\nPredstavnik Vladimira Zelenskog je pred sudom izjavio da se na stadion na kojem se održavala debata predsedničkih kandidata ulazilo s kartama zato što su to zahtevale mere bezbednosti.\npredsednički izbori u Ukrajini, Centralna izborna komisija, Vladimir Zelenski, Petro Porošenko, Ukrajina


Ministri zemalja EU danas priznali Crnu Goru kao novu državu\nEvropska unija je danas, sa redovnog skupa ministara spoljnih poslova, priznala situaciju u kojoj na Zapadnom Balkanu postoji nova država. To znači suštinsko priznanje rezultata referenduma, nakon koga bi trebala da uslijede formalna, pojedinačna priznanja nezavisne Crne Gore od strane svih evropskih država.\nDanas je u Luksemburgu potvrdjeno da je referendum održan u skladu sa Ustavnom poveljom, odgovarajućim odlukama republičke skupštine i uz poštivanje evropskih i medjunardnih standarda.\nOvo je, praktično, otorilo prostor članicama Unije da bilateralno priznaju crnogorsku državu, uz obećanje da će Brisel i evropske države svoje dalje odnose sa Crnom Gorom razvijati kao sa nezavisnom i suverenom državom.\nPredsjedavajuća Evropskim savjetom, šef austrijske diplomatije, Ursula Plasnik:\n"Pratili smo ovaj proces vrlo blisko i sa velikom pažnjom i danas želimoda iskažemo zajedničku odluku da prihvatimo i priznamo deklaraciju o nezavisnosti. Sada je otvoren put za bilateralnu proceduru, koja je različita od zemlje, do zemlje".\nSa ministarskog skupa je upućena i poruka Podgorici i Beogradu da se konstruktivno odnose prema poslu razgradnje državne zajednice i razdvajanja dvije države. Ostatku Balkana uvjerenje da je pred njim evropska perspektiva, u okviru procesa stabilizacije i pridruživanja.\nEvropske perspektive važe i za Beograd, ali, ponovljen je stav Evropske komisije i glavne tužiteljice Carle del Ponte, tek i kada locira, uhapsi i prebaci i u Hag Ratka Mladića i preostale bjegunce koji se kriju na teritoriji Srbije.\nS tim u vezi se za ozbiljnom zabrinutošću primaju na znanje ocjene izzvještaja Cale del Ponte Savjetu bezbjednosti o nedovoljnoj saradnji Beogda sa Hagom.\nPuna saradnja sa Tribunalom ostaje uslov ne samo Srbiji već i ostatku regiona bez kojeg neće biti moguć napredak u integracijama sa evropskim institucijama.\nKada je riječ o BiH, ministri su danas podržali širok pristup Unije procesu stabilizacije prilika i podrške gradnji modernog, demokratskog društva- od EUFORA, evropskih policajaca do Specijalnog predstavnika Unije. Odlučeno je da se obim i misija evropskog vojnog prisustva u zemlji ne mijenja do kraja ove godine, kao i da će prisustvo trupa EUFOR-a, u nekom obliku, biti potrebno i naredne godine.


Novi malver za Mac se širi preko rezultata Google pretrage | OZ I.T SOLUTIONS-BLOG\nOpisi virusa, 03.07.2019, 02:00 AM\nIstraživač Džošua Long iz kompanijeIntegootkrio je novi malver koji inficira Mac računare.\nMalver nazvan OSX/CrescentCore, je trojanac, a primećen je na raznim sajtovima gde je predstavljen kao instaler Adobe Flash Playera. Na inficiranom računaru, ovaj malver instalira zlonamerne aplikacije i ekstenzije pregledača.\nOSX/CrescentCore se širi preko raznih sajtova, gde je maskiran u Adobe Flash Player. Međutim, “instaler” je zapravo .dmg fajl koji isporučuje malver.\nJedna verzija malvera preuzima potencijalno neželjene aplikacije, softver kao što je OSX/AMC (skraćeno od “Advanced Mac Cleaner”). Druga verzija OSX/CrescentCore pokušava da instalira malicioznu ekstenziju za Safari.\nNeki od brojnih sajtova preko kojih se širi malver pojavljuju se u rezultatima Google pretrage. Jedan takav sajt, “GetComics”, navodno besplatno nudi digitalne kopije novih stripova.\nMalver se takođe širi preko visoko rangiranih rezultata Google pretrage, koji preusmeravaju korisnike na više sajtova.\n„Mi smo zapravo bili u procesu pronalaženja imena za CrescentCore, i tražili “CrescentCore” pod navodnicima, a jedan od linkova na prvoj stranici rezultata pretraživanja preusmeravao je na stranicu koja je distribuirala novi uzorak “CrescentCore”, rekao je Long.\nIstraživač je rekao da će distributeri malicioznih programa često pronaći ranjive blogove ili druge sajtove sa visokom pozicijom u rezultatima Google pretrage i dodati mehanizam preusmeravanja koji preko brojnih afiliejt linkova na kraju preusmerava korisnika na stranicu sa lažnim Flash Playerom.\n“Dakle, ako se rezultat koji je ranije bio gotovo nekorišćen kao što je CrescentCore pojavio u rezultatima pretrage, vrlo je verovatno da će i drugi rezultati pretrage preusmeravati na ovaj malver”, rekao je on.\nStranica koja širi malver prikazuje upozorenje za ažuriranje programa Adobe Flash Player. Kada se klikne na ovo upozorenje preuzima se ili novi OSX/CrescentCore malver ili ranije otkriveni OSX/Shlayer malver.\nMeđutim, za razliku od tipičnog lažnog Flash Player ažuriranja, OSX/CrescentCore ima neke dodatne mogućnosti kojima otežava antivirusima da ga otkriju, a još više otežava posao analitičarima malvera koji žele da ga analiziraju.\nKada se malver preuzme, on će prvo probati da utvrdi da li se pokreće u okruženju virtuelne mašine ili ako je antivirusni softver prisutan na računaru, malver će se jednostavno ugasiti.\n“Analitičari malvera često ispituju malvere unutar VM kako bi izbegli slučajnu infekciju svojih računara dok rade sa opasnim fajlovima, tako da autori malvera ponekad primenjuju VM detekciju kako bi bilo teže analizirati ponašanje malvera“, kažu istraživači.\nAko ne otkrije VM ni antivirusni softver, malver će instalirati LaunchAgent koji će mu pomoći da se pokreće na zaraženom računaru sa svakim pokretanjem sistema.\nOvo je samo jedan od malvera koji ciljaju Mac sisteme a koji su otkriveni u skorije vreme. Pre desetak dana istraživači Intega otkrili su još jedan novi malver za Mac sisteme – OSX/Linker koji koristi ranjivost u MacOS.\n“Programeri malvera za Mac postaju pametniji, pokušavajući da otežaju otkrivanje zlonamerne prirode njihovog softvera“, kaže Long. „Kao što smo naučili sa OSX/Linker, proizvođači Mac malvera takođe eksperimentišu sa novim načinima zaobilaženja Appleovih ugrađenih mehanizama zaštite, pa čak pokušavaju da koriste i ranjivosti nultog dana da bi to uradili.”\nPrevious Post:Google upozorava vlasnike sajtova da će od 9. jula Chrome blokirati oglase koji nisu u skladu sa standardima\nNext Post:Android aplikacije koje su instalirali milioni korisnika bombardovale korisnike reklamama


ERS sponzor manifestacije povodom vijeka od dolaska donskog korpusa - Glas Srpske\nSrna 21.10.2021 12:42\nTREBINjE - Za 1. novembar planirana je Manifestacija "Doncima u čast", koju priređuje bilećki Zavičajni klub "Osvit" povodom stogodišnjice od dolaska Donskog kadetskog korpusa u Bileću, a generalni je sponzor skupa je "Elektroprivreda Republike Srpske" (ERS) , rečeno je Srni u ovom preduzeću.\nPredsjednik Zavičajnog kluba "Osvit" iz Bileće Miodrag Hrnjez rekao je da će, zahvaljujući podršci ERS-a i generalnog direktora ovog preduzeća Luke Petrovića, ova manifestacija biti na zavidnom nivou.\nHrnjez je istakao da se na svečanoj akademiji, koja će biti priređena u Bileći 1. novembra, očekuje prisustvo eminentnih gostiju iz Rusije, kao i zvaničnika Republike Srpske.\nOn je naveo da će među istaknutim gostima iz Rusije biti i generalni direktor "Gasprom medija grupe", kao i komandant Donskog kadetskog korpusa. "Zahvaljujući ERS-u i generalnom direktoru Luki Petroviću uspjećemo da na svečanu akademiju okupimo zavidan broj kulturnih pregalaca, očekujemo dolazak Ivane Žigon, prvakinje drame u Narodnom pozorištu u Beogradu, te kulturno-umjetničkih društava i horova iz Hercegovine, tako da će akademija biti na visokom nivou", rekao je Hrnjez.\nOn je naveo da vjeruje da će ovaj događaj imati veliki odjek u Rusiji, te istakao da je obilježavanje 100 godina od dolaska Donskog kadetskog korpusa u Bileću veliki događaj ne samo za Bileću i Hercegovinu, nego i za Republiku Srpsku. Iz ERS-a su poručili da je ova kompanija uvijek spremna da podrži kvalitet i podstakne očuvanje tradicije i kulturne baštine.\nSvečana akademija "Doncima u čast" povodom jubileja 100 godina od dolaska Donskog korpusa u Bileću biće održana u Domu kulture "Jevto Dedijer" u Bileći 1. novembra, sa početkom u 19.00 časova.


Android aplikacija: Parking SMS Srbija – Personal magazin\nvo jedne korisne i upotrebljive Google Android domaće aplikacije koja je u konkurenciji za Vipov Android konkurs. Radi se o aplikaciji Parking SMS Srbija Ferenca Brauna koja kako joj i naziv govpri služi za podršku i brže…\nvo jedne korisne i upotrebljive Google Android domaće aplikacije koja je u konkurenciji za Vipov Android konkurs. Radi se o aplikaciji Parking SMS Srbija Ferenca Brauna koja kako joj i naziv govpri služi za podršku i brže plaćanje parkinga putem SMS poruka u celoj Srbiji.\nNakon instalacije sa Androdi Marketa, dovoljno je predefinisati registarski broj automobila i potom odabrati jednu od preko 100 parking zona u 31 gradu u Srbiji, uz prethodno ažuriranje baze parking zona. Naravno radi se o razvojoj verziji 1 reviziji 3 koja tek treba da se zaokruži.\naplikacija nakon izbora parking zone nudi Google Maps prikaz, ali samo grada, dobro bi bilo ucrtati zone preko Google Map Makera i vezati ih linkom za ove zone, naravno zahteva dosta posla\nAndroid aplikacija: Parking SMS Srbija was last modified: November 2nd, 2012 by Redakcija\nAndrod MarketAndroid aplikacijaDroidParkingParking SMS SrbijaSMSSrbija


Vladavina prava i dijalog sa Prištinom ostaju ključni na putu Srbije u EU - Politika - Dnevni list Danas\nPočetna » Vesti » Politika » Vladavina prava i dijalog sa Prištinom ostaju ključni na putu Srbije u EU\nUčesnici sastanka Saveta za stabilizaciju i pridruživanje EU-Srbija potvrdili su danas u Briselu privrženost evropskoj perspektivi Srbije i ponovili da su napredak u oblasti vladavine prava i normalizacija odnosa sa Kosovom i dalje od ključnog značaja i određuju brzinu pristupnih pregovora Srbije i EU.\nPremijerka Srbije Ana Brnabić, ministarka za evropske integracije Jadranka Joksimović, visoki predstavnik EU za spoljnu politiku i bezbednost Žozep Borelj i komesar za proširenje Oliver Varheji su na sastanku razmotrili progres Srbije na putu u EU i prioritete za dalje aktivnosti u okviru Sporazuma o stabilizaciji i asocijaciji.\nU zajedničkom saopštenju posle sastanka oni su pozdravili otvaranje klastera 4 u novembru prošle godine, kao i ambicije Srbije da napreduje u sprovođenju reformi i tako otvori nove klastere u pregovorima sa EU.\n„Učesnici su se, konstatujući najnoviji napredak u oblasti vladavine prava, saglasili o potrebi da Srbija nastavi i produbi reforme u toj oblasti, a u prvom redu u ključnim oblastima kao što su pravosuđe, borba protiv korupcije i organizovanog kriminala, sloboda medija i domaće procesuiranje ratnih zločina“, navodi se u saopštenju.\nDodaje se da su se sagovornici saglasili i o „suštinskoj važnosti pravilnog funkcionisanja demokratskih institucija i jačanja ukupnog poverenja u izborne procese za demokratiju i vladavinu prava“.\nNavodi se da je na sastanku pozdravljeno održavanje referenduma o ustavnim promenama kao „važan korak u ustavnoj reformi sa ciljem da se osnaži nezavisnost pravosuđa“, kao i da promena konkretnih zakona koji su deo reforme treba da bude „u skladu sa odredbama Ustava, mišljenjem Venecijanske komisije i evropskim standardima“.\nNa sastanku je, kako se navodi, postignuta saglasnost o potrebi da se Srbija konstruktivno angažuje u dijalogu Beograda i Prištine pod okriljem EU, „u dobroj veri i duhu kompromisa, kako bi se postigao sveobuhvatni pravno obavezujući sporazum u skladu sa međunarodnim pravom i pravnim tekovinama EU“.\n„Taj sporazum treba da reši sva glavna otvorena pitanja, doprinese regionalnoj stabilnosti i od ključnog je značaja za napredak obe strane na njihovom evropskom putu. Učesnici su izrazili snažnu nadu da će svi prethodni sporazumi biti u potpunosti poštovani i sprovedeni“, piše u saopštenju.\nUčesnici sastanka pozdravili su i „aktivno učešće i značajan doprinos“ Srbije zajedničkim bezbednosnim i odbrambenim vojnim misijama i operacijama, njene pripreme da doprinese i civilnim misijama i „participaciju Srbije u rasporedu borbenih grupa EU“.\nUz ocenu da je u 2021. godini povećana harmonizacija Srbije sa relevantnim deklaracijama visokog predstavnika i Saveta EU, u razgovoru je naglašena potreba da Srbija uloži napore kako bi se još više „na održiv i vidljiv način“ uskladila sa zajedničkom spoljnom i bezbednosnom politikom EU.\nNa sastanku je podvučena i „potreba suštinske regionalne saradnje i dobrosusedskih odnosa“, kao i „prevazilaženja nasleđa prošlosti, jačanja poverenja i tolerancije u regionu i izbegavanja akcija i izjava koje su uperene protiv tog cilja“.\nZvaničnici su naglasili i značaj Zelene agende za Zapadni Balkan i izrazili nadu da će Srbija razviti „ambiciozan nacionalni energetski i klimatski plan“, navodeći da je EU spremna da u tome pomogne.\nAna BrnabićEUEvropska unijaJadranka JoksimovićOliver VarheljiŽosep BoreljBrisel


Akcija suzbijanja larvi komaraca - Humanitarniradio.inf\nјул 1, 2021 Akcija suzbijanja larvi komaraca\nObaveštavaju se građani i pčelarska društva da će u petak, 2. jula 2021.godine, ukoliko vremenski uslovi budu povoljni, u prepodnevnim satima biti izvedena akcija suzbijanja larvi komaraca. Akcija će se sprovesti u priobalju reka i potoka, Šumaričkog jezera i jezera „Bubanj“. Tretiranje larvi komaraca će biti izvedeno uređajima sa zemlje, visokoselektivnim biološkim preparatom, tako da nisu potrebne nikakve posebne mere predostrožnosti.\nIstog dana u večernjim satima, ukoliko vremenski uslovi budu povoljni, biće izvedena akcija suzbijanja odraslih formi komaraca na sledeći način:\n– tretmani svih ostalih zelenih površina na teritoriji grada Kragujevca (uže gradsko jezgro, jezero Bubanj, jezero Šumarice, Košutnjak, parkovi, zelene površine, travnjaci i sl.) protiv komaraca obaviće se redovnom tehnikom hladnog zamagljivanja.\nizvor: Press centar www.kragujevac.rs


April 2013 - Page 3 of 5 - Aviokarta.net\nU toku je štrajk na aerodromima u Milanu\nDanas će u periodu od 12 do 16 časova na milanskim aerodromima Malpensa i Linate doći do obustave rada dela zaposlenih radnika.\nAerodromska kompanija koja upravlja milanskim aerodromima SEA je u stalnom kontaktu sa predstavnicima svih sindikata koji su za danas najavili štrajk. Nije poznato u kojoj meri će biti poremećaja u saobraćaju, ali su aerodromski\nZbog nedostataka aviona i preambiciozno napravljenog reda letenja Jat je\nEASA visoko ocenila rad DCV na primeni EU propisa\nDirektorat civilnog vazduhoplovstva (DCV) među prvima u Evropi izuzetno uspešno započeo primenu nove evropske regulative u oblasti licenciranja letačkog osoblja, konstatovali su eksperti EASA tima.\nEkspertski tim Evropske agencije za bezbednost vazdušnog saobraćaja (European Aviation Safety Agency – EASA) je obavio standardizacionu inspekciju u Direktoratu civilnog vazduhoplovstva Republike Srbije u oblasti licenciranja vazduhoplovnog osoblja i vazduhoplovne\nWizz Air ukinuo jeftiniju i uveo skuplju nadoknadu\nOd 11. aprila Wizz Air je ukinuo sve nadoknade za rezervaciju (booking fee) koje su se razlikovale u zavisnosti od načina plaćanja.\nMeđutim, od tog dana putnici plaćaju novu nadoknadu nazvanu administrativna doplata u fiksnom iznosu od 7 evra (800 dinara).\nPod izgovorom novih evropskih pravila prema kojima nije dozvoljeno naplaćivati različite nadoknade za rezervaciju u zavisnosti\nEtihad u Beogradu: Coral – ekonomska klasa\nOd 15. juna Etihad će leteti svakodnevno na liniji Beograd – Abu Dabi. Putnici u Srbiji će dolaskom Etihada dobiti ne samo daleko veći broj destinacija i znatno jednostavnije veze sa Azijom i Australijom već i jedan sasvim novi nivo usluga.\nU narednih nekoliko tekstova imaćete priliku da se detaljno upoznate sa najnovijom aviokompanijom u Beogradu,\nPad kompjuterskog sistema Americana izazvao haos\nDanas malo posle podneva po istočnom američkom vremenu (posle 18 časova po našem) kompjuterski sistem American Airlinesa je u potpunosti pao.\nKompjuterski sistem koji se koristi kako za rezervacije i prodaju karata tako i za registraciju putnika za let i ukrcavanje nije u funkciji već više od četiri sata zbog čega je nastao totalni haos na\nMistral Air od Niša do Trsta\nAviokompanija Mistral Air je dobila dozvolu za letove od Niša do Trsta koji su planirani tokom leta. Prvi let na ovoj liniji planiran je za 26. april.\nPrema objavljenom redu letenja avioni će iz Niša za Trst leteti utorkom i petkom sve do 25. oktobra 2013. Polazak iz Niša je u 17 časova, sletanje na aerodrom\nEASA u redovnoj inspekciji u srpskom Direktoratu\nU Direktoratu civilnog vazduhoplovstva Republike Srbije (DCV), danas je počela petodnevna poseta ekspertske delegacije iz Evropske agencija za bezbednost vazdušnog saobraćaja (EASA).\n"DCV je spreman za ovu inspekciju jer je vredno i uporno radio na primeni novih modernijih procedura u ovoj oblasti", rečeno nam je u Direktoratu gde su podsetili da se ova poseta poklopila sa\nEtihad: Beograd – Abu Dabi i kodšer sa Jat Airwaysom\nNa današnjoj konferenciji za novinare koja će biti održana u hotelu Hyatt u 11 časova Etihad i Jat Airways će saopštiti planove o uspostavljanju redovne svakodnevne linije između Beograda i Abu Dabija kao i potpisivanje širokog kodšer sporazuma.\nPrema informacijama koje je Etihad dostavio medijima saobraćaj na novoj liniji će početi od 15. juna i obavljaće


Prvi onlajn Poljoprivredni sajam u Novom Sadu › Made-in-Germany.rs\nPo prvi put u svojoj istoriji dugoj gotovo devet decenija, Međunarodni poljoprivredni sajam u Novom Sadu ove godine se, zbog epidemije korona virusa, održava onlajn, a trajaće do 18. decembra.\nUčešće na sajmu je prijavilo više od 130 izlagača iz zemlje i inostranstva, dok je zemlja partner Češka Republika. Tim povodom, ambasador Češke u Srbiji Tomaš Kuhta je istakao da spoljnotrgovinska razmena u agrarnom sektoru između dve zemlje poslednjih godina raste i to ne samo u izvozu čeških proizvoda u Srbiju, već i srpskih proizvoda u Češku.\n– Ukupna razmena je prošle godine dostigla 36,7 miliona eura, od čega je izvoz Češke u Srbiju iznosio 20,6 miliona, a izvoz Srbije u Češku 16,1 milion. U prvih devet meseci ove godine zabeležen je rast uzajamne robne razmene za šest posto iz Češke u Srbiju i čak 26 posto iz Srbije u Češku, a daljem rastu i unapređenju saradnje doprinose i sajamske manifestacije, kao što je Poljoprivredni sajam u Novom Sadu, ali i sličan sajam u Češkoj. Svesni smo značaja ovog sajma i češke firme tradicionalno učestvuju na njemu – rekao je Kuhta u onlajn obraćanju i poručio da je Češka uvek smatrala Srbiju svojim bliskim prijateljem, ne samo u poslu, već i zato što ih spaja istorija, dugi partnerski odnosi i uzajamna saradnja u mnogim oblastima.\nPrema rečima člana Gradskog veća Novog Sada za privredu Milorada Radojevića, zbog pandemije je veliku štetu pretrpela i sajamska industrija koja ima veliki značaj za privredu zemlje, njene kompanije i grad domaćin. On je podsetio da je Poljoprivredni sajam jedan od najvažnijih događaja u Novom Sadu, koji okuplja sve najvrednije u poljoprivredi, koji ukazuje na najnovije trendove i na kom izlažu najznačajnije kompanije.\n– Budućnost poljoprivrede leži u digitazliciji. U saradnji sa Institutom Biosens napravljena je digitalna platforma „Agrosens“ koja pruža podršku poljoprivrednicima u praćenju rasrta useva i planiranju aktivnosti. To je važan korak u povećanju efikasnosti i konkurentnosti domaćih proizvođača – poručio je pokrajinski sekretar za poljoprivredu Čedomir Božić.\nDirektor Novosadskog sajma Slobodan Cvetković je povodom održavanja manifestacije izrazio zadovoljstvo što je sajam i ove godine uprkos pandemiji zadržao međunarodni karakter, budući da na njemu učestvuju firme iz Češke, Mađarske, Hrvatske, Italije, Španije, Holandije. On je rekao da je ovo dobar pilot projkat koji pokazuje da će moći da se nastavi u ovom formatu, ali da očekuje da se posle pandemije organizovanje sajma vrati u normalu i bude kao i prethodnih godina.\nNa Nacionalnoj izložbi stoke, u okviru Sajma, biće predstavljeno više od 150 grla goveda, konja, ovaca i svinja, koje izlaže više od 30 domaćih odgajivača. Isto toliko kompanija i individualnih proizvođača predstaviće svoje proizvode i usluge za koje su osvojili šampionske pehare na ocenjivanju kvaliteta „Najbolji u 2020″.\nMeđunarodni poljoprivredni sajam u Novom Sadu svi zainteresovani mogu da prate onlajn preko sajta www.expoonline.rs.\nOd MiG na 16/12/2020 / AKTUELNO / Ostavite komentar


Dačić: Štetno je da papa Francisko ode na Kosovo, a da ne dođe u Srbiju - Sve o Srpskoj\nDačić: Štetno je da papa Francisko ode na Kosovo, a da ne dođe u Srbiju\n„NJEMCI, FRANCUZI, ITALIJANI, ENGLEZI, TURCI, EMIRATI I S. ARABIJA RADE NA PRIZNANJU KOSOVA“\n„Ima pokušaja da se format dijaloga promeni. Videli ste Haradinaja koji kaže da treba obavezno Amerikanci da uđu u pregovore. Bio sam u poseti Rusiji i sastao se sa ministrom Lavrovim i on je ponovio da ako hoćemo i tražimo, i da ako se bude menjao format, da će Rusija učestvovati u dijalogu“\nPovodom opaske da je ranije izjavio da je potrebno pet miliona dolara za lobiranje da Srbija dođe do Trampa, te da postoje poruke iz Amerike da je do Trampa najlakše doći preko državnog sekretara Majka Pompea, Dačić rekao da sa Amerikom treba razgovarati kako bi se našlo pozitivno rješenje za sve u regionu\nŠEF srpske diplomatije Ivica Dačić kaže da je očigledno da Zapadu smeta što neke zemlje povlače priznanje nezavisnosti Kosova, te odgovara kritičarima da povlačenje priznanja nije politička predstava.\n„Sad je to politička predstava kad mi radimo na tome da neko povuče priznanje, a nije politička predstava kad Albanci rade na tome, i ne samo Albanci, već i Nemci, Francuzi, Italijani, Englezi, Turci, Emirati, Saudijska Arabija, svi oni rade na tome da što više zemalja prizna Kosovo, a mi kad to radimo to je nešto nevažno”, rekao je Dačić gostujući na Hepi televiziji.\nNa opasku novinara da je predsjednik Francuske Emanuel Makron rekao da Srbiju treba kazniti, jer insistira kod mnogih zemalja da povuku priznanje KiM, Dačić konstatuje da povlačenje priznanja očigledno smeta Zapadu.\n„Ne znam za Makrona, nisam video da je to rekao, ali to je nešto što veoma smeta Zapadu, jer im ruši predstavu da je stvar već završena. Kažu da je to sve već završeno 1999. i 2008. I sad ovo što mi radimo nije moderno, mi sad treba jednostavno da prihvatimo to što je bilo”, ocijenio je ministar spoljnih poslova Srbije.\nPrimjetio je i da stalno ima pokušaja da se format dijaloga promijeni.\n„Videli ste Haradinaja koji kaže da treba obavezno Amerikanci da uđu u pregovore. Bio sam u poseti Rusiji i sastao se sa ministrom Lavrovim i on je ponovio da ako hoćemo i tražimo, i da ako se bude menjao format, da će Rusija učestvovati u dijalogu”, istakao je Dačić.\nNeke zemlje članice EU nisu zadovoljne angažmanom Federike Mogerini i brzinom rješavanja tog pitanja, kaže on i dodaje da Mogerini dolazi da razgovara u Beograd, Prištinu, Vašington, Pariz, London, Berlin, te da će njeno modeliranje dijaloga svakako pomoći.\nRekao je da smo još od posjete Pape, ali da bi Srbija trebalo da organizuje sastanak s njim, jer je on na našoj strani.\n„Mislim da sa predstavnicima naše crkve treba razložno i racionalno da razmotrimo ovo pitanje. Papa će sigurno posetiti region, štetno je da ode na Kosovo, a da ne dođe u Srbiju. Ne želim da ulazim u to, ja gledam državne interese, a crkvena politika je odvojena”, rekao je Dačić.\nMinistar je na konstataciju novinara da je ranije izjavio da je potrebno pet miliona dolara za lobiranje da Srbija dođe do Trampa, te da postoje poruke iz Amerike da je do Trampa najlakše doći preko državnog sekretara Majka Pompea, rekao da sa Amerikom treba razgovarati kako bi se našlo pozitivno rješenje za sve u regionu.\n„To je rješenje koje bi moglo da okrene agendu, da ne bude samo negativna agenda nego i da pričamo o nečemu pozitivnom. Zato i kad govorimo o Americi, ne treba da se mnogo raspravljamo da li je potrebno imati neke lobiste ili ne. To je neophodno zato što tako u Americi stvari funkcionišu”, ocenio je Dačić i dodao da su u Americi stvari prilično jednostavne, te da postoji institucionalizovano i legalizovano lobiranje.\nTagoviEU Ivica Dačić Kosovo i Metohija papa Francisko SAD Srbija


Neće doći do smjene predsjedavajućeg Skupštine u Doboju\nSkupština grada Doboj mogla bi dobiti novo rukovodstvo, tako se bar spekuliše u ovdašnjoj javnosti, koja već mjesec dana “smjenjuje” predsjednika i potpredsjednika lokalnog parlamenta.\nNaime, nakon decembarskog zasjedanja Skupštine, koje je trajalo skoro osam sati i tokom kojeg su opozicioni odbornici vodili burnu raspravu, počele su spekulacije da će Murvet Bajraktarević (SBiH), prvi parlamentarac, biti razriješen s te funkcije, koju obavlja kao član Kluba SDP BiH – SBiH.\nEnes Suljkanović, lider dobojskog SDP-a, tvrdi da nema ništa ni od Bajraktarevićeve smjene ni od imenovanja Esmina Mahmutovića, SDP-ovog odbornika, na mjesto predsjednika Skupšine.\n– Mi smo zaista u dobrim koalicionim odnosima, SBiH i SDP, i ne pada nam na pamet da neko narušava te odnose. To su neke kombinatorike u nečijoj glavi, zaista to su samo spekulacije. Ne znam odakle dolaze, možda od opozicije ili od nekih odbornika kojima rad predsjednika Skupštine ne odgovara. Mi se spremamo za opšte izbore, na koje ćemo zajedno izaći, SDP i SBiH – rekao je Suljkanović.\n> Bećirović Vučiću: Bosna i Hercegovina ima legalne institucije, zaboravi kafane\n> Bogić Bogićević postao član bosanskog Akademskog društva u Austriji


Orban: Opozicija bi od Mađarske da napravi utočište migranata - Izazov\nOrban: Opozicija bi od Mađarske da napravi utočište migranata\nRadio-televizija Srbije 2. marta 2018. 11:50\nojters navodi da Fides na predstojećim parlamentarnim izborima teži osvajanju trećeg uzastopnog mandata za sastav vlade i vodi u anketama, ali politički analitičari ocenjuju da će pobeda u Hodmezevašarhelju "promeniti dinamiku unutar opozicije".\nNavodi se da je Orban mađarskom državnom radiju kazao da će se rascepkane opozicione partije ujediniti i u svakoj izbornoj jedinici izaći sa jednim kandidatom koji će se suprotstaviti Fidesovom.\nRojters navodi da vodeći opozicioni socijalisti, nacionalistički Jobik i manje liberalne stranke do sada nisu protiv Orbanove partije nastupali u zajedničkom frontu na nacionalnom nivou.\n"Ovo (izbori u Hodmezevašarhelju) bili su laboratorijska proba i to će biti ponovljeno u više izbornih jedinica. Na kraju će u svakoj izbornoj jedinici biti opozicioni kandidat koji podržava imigraciju i naš kandidat koji se protivi imigraciji", rekao je Orban.\nDodaje da će, ukoliko Mađarska postane "zemlja imigranata", to doneti "teror, a žene i devojke više neće biti bezbedne".\n"Naš kulturni identitet će biti oslabljen i polako će ispariti", kazao je mađarski premijer.\nOrban je izneo i tvrdnju da će opozicija koristiti finansijska sredstva američkog milijardera Džordža Sorosa uz pomoć stranih medija koji posluju u Mađarskoj.


Dueli sa Slovenijom pokazali: Put je pravi, izazov veliki – Volim Podgoricu\nPočetna » SPORT » Rukomet » Dueli sa Slovenijom pokazali: Put je pravi, izazov veliki\nDueli sa Slovenijom pokazali: Put je pravi, izazov veliki\n17.03.2017\tRukomet, SPORT Ostavite komentar\nKvalitet iskazan u prijateljskoj utakmici sa Slovenkama prije dva dana u Podgorici, bez pet djevojaka koje bi sigurno igrale, osigurao bi „lavicama“ plasman na SP u Njemačkoj.\nUz malo sreće, ako u junu u baražu prođu Bjelorusiju, mogle bi daleko da doguraju na šampionatu svijeta. Selektor Dragan Adžić sa ovakvom energijom na terenu nema razloga da se pribojava prve obaveze u 2017. godini.\n“Prije svega, dugujemo zahvalnost Sloveniji što je došla, cijenim ovaj sastav i stručni štab i puno nam znači svaki trening sa njima. Sigurno da je za nas, u ovom sastavu, veća inspiracija da igramo protiv njih, nego njima protiv nas. Što se tiče odnosa djevojaka prema radu- veoma sam zadovoljan, a na početku EHF nedjelje rekao sam im da nastavljamo tamo gdje smo stali. Nijesmo uspjeli da odigramo još tri utakmice na Evropskom prvenstvu, odigraćemo ih sada.”\nAdžić ističe da je svaki minut proveden sa reprezentacijom kakva je Slovenija dragocjen.\n“Praktično se na ovaj način, sa jednom takmičarskom EHF nedjeljom preskaču mjeseci zajedničkog rada ili se nadomještavaju mjeseci u kojima nijesmo zajedno. Sa povratkom igračica koje fale možemo spremno dočekati Bjelorusiju, koja ima neke karakteristike i snagu na nekim pozicijama, kao Slovenke. Zato nam odgovara ovakva igra i ovakav rival.”\nHrabro je u „vatru“ Adžič ubacio 15-godišnju Ivanu Godeč. Očekivao je da talentovana djevojka odgovori zadacima u odbrani i napadu.\n“Upravo su mladost i talenat snaga našeg ambijenta. Generalno, imamo idealno podneblje za djecu i kvalitetan rad u Budućnosti i šire, po pitanju ženskog rukometa. Plejada mladih igrača je tu, među njima je i Ivana Godeč, koja kvalitetno radi sa Mirjanom Čelebić. Napravila je iskorak i pokazala da može ozbiljno da igra protiv jedne Nine Jeriček, ekstra igrača na poziciji srednjeg beka. Parirala je u odbrani i što je najvažnije pokazuje zrelost na svakom treningu.”\nrukometašice Slovenija\t2017-03-17\nPrevious Orlando nastavio u svom ritmu, Vučević solidan\nNext ISPOVIJEST NAJDEBLJEG MUŠKARCA NA SVIJETU: Udisao sam miris svog urina, a onda sam smršao 317 KG\nDebakl na kraju: Crna Gora eliminisani porazom od Slovenije\nCrnogorski rukometaši ubjedljivim porazom završili su takmičenje na Evropskom prvenstvu – nakon poraza od Njemačke ...\nSLOVENIJA NAPUŠTA EURO? Odbijena žalba RS Slovenija\nVijeće Evropskog prvenstva za rukometaše danas je odbilo žalbu Rukometnog saveza Slovenije na odluku Disciplinske ...


BiH za ambasadu u Španiji daje 3,4 miliona maraka - BIGportal.ba\n28 Januara, 2021 28 Januara, 2021 050\nBosna i Hercegovina na sve načine pokušava da se svijetu prikaže kao prosperitetna i stabilna zemlja, dok su njeni građani među najsiromašnijim na kontinentu. Svoj imidž pokušava da gradi preko diplomatskih predstavništava, pa će tako u sređivanje objekta ambasade u Španiji uložiti 3,4 miliona maraka, saznaje portal CAPITAL.\nPlan je da se tokom ove i naredne godine izvrši rekonstrukcija, adaptacija i sanacija objekta u Madridu, a koji je BiH dobila u postupku sukcesije imovine bivše SFRJ.\nU pitanju je zgrada smještena na veoma atraktivnoj lokaciji u centru grada. Ranije je postojala ideja da se ona proda i kupi manji prostor u skladu sa potrebama i skromnom misijom u ovoj zemlji koja broji tek nekoliko članova, ali se od toga odustalo.\nVeći dio novca, odnosno tri miliona maraka je obezbjeđeno prodajom Ambasade i rezidencije ambasadora bivše SFRJ u Japanu i Njemačkoj, dok je 400.000 KM od ranije razervisano za ovu namjenu.\n“S ciljem ekonomičnijeg i efikasnijeg učešća u provođenju prioritetnih zadataka vanjske politike, a u skladu sa trajnim opredjeljenjem Bosne i Hercegovine da razvija i unapređuje bilateralnu saradnju sa susjednim zemljama i zemljama u regionu, Ministarstvo vanjskih poslova BiH je planiranim kapitalnim ulaganjima za period od 2020. do 2022. godine, predvidjelo rekonstrukciju, adaptaciju i opremanje objekta”, navodi se u obrazloženju ministarstva na čijem je čelu Bisera Turković.\nDa podsjetimo, ovo nije jedini objekat u koji BiH planira da potroši milione maraka.\nProšle godine smo otkrili kako ministarstvo inostranih poslova BiH planira da do kraja naredne godine u ruiniranu rezidenciju u Beču, u kojoj godinama niko ne boravi potroši 2,1 miliona KM umjesto da njenom prodajom profitira i kupi prikladniji i finansijski manje zahtjevan prostor.\nObjekat nekadašnje rezidencije ambasadora bivše SFRJ, smješten je u rezidencijalnom dijelu 17. Bečkog okruga na adresi Heuberggasse 10, a podjelom između bivših jugoslovenskih republika pripao BiH. Međutim, Ambasada BiH je na drugoj lokaciji jer je ovaj objekat u ruševnom stanju i boravak u njemu bez ozbiljne sanacije ne bi bio bezbjedan.\nMazda u Evropi opoziva skoro 12.000 primjeraka električnog modela MX-30


MLADEN MATOVIĆ: Banski dvor u 2021. ulazi sa ambicioznim planovima, bez obzira na pandemiju | Banjaluka.net\nIako je za nama jedna veoma stresna sezona i nesvakidašnja godina „nove normalnosti“, Banski dvor je uspio u svojoj osnovnoj namjeri – da prilagodi rad novonastalim okolnostima i održi kontinuitet organizovanja reprezentativnih programskih sadržaja i u godini pandemije virusa korona.\nRekao je ovo direktor Banskog dvora, Mladen Matović, povodom rada ove kulturne institucije u prethodnoj 2020. godini.\nOn je dodao da mu je veliko zadovoljstvo reći da su u tom periodu organizovali oko 120 raznovrsnih programskih sadržaja, iako je Banski dvor bio zatvoren čak tri mjeseca.\n– Ograničenje broja posjetilaca i nemogućnost dolaska određenog broja značajnih internacionalnih umjetnika i ansambala sa kojim smo već imali dogovorene nastupe je nešto zbog čega najviše žalimo u protekloj sezoni. Naravno da smo kao i čitava planeta početkom marta ostali zatečeni pojavom novog virusa korona, međutim, neposredno nakon ukidanja vanrednog stanja, Banski dvor se istakao kao jedna od prvih institucija kulture u Republici Srpskoj i BiH koja se kroz ljetnu sezonu „50 po 50“ vratila svojim redovnim aktivnostima – rekao je Matović.\nIpak, najteže je bilo ponovo početi sa radom, te u novim i nesvakidašnjim okolnostima osmisliti kvalitetan epidemiološki protokol koji će objediniti sve zvanične preporuke i mjere, te obezbijediti maksimalnu sigurnost svih posjetilaca.\n– Danas već imamo višemjesečno iskustvo rada u takvim uslovima, ali i dalje je organizacija događaja mnogo stresnija i kompleksnija u odnosu na „staru normalnost“, jer u slučajevima gostovanja internacionalnih umjetnika morate bukvalno na dnevnom nivou pratiti sve mjere koje se donose u njihovim zemljama i sve to usklađivati sa našim mjerama i preporukama, uz nadu da neće doći do nekog pogoršanja situacije. Da mi je neko prošle godine u ovo doba rekao da ćemo u budžete manifestacija uvrštavati i troškove PCR testiranja umjetnika iz inostranstva, vjerovatno bih se samo nasmijao i čudno pogledao sagovornika. Međutim, tu smo gdje smo i moramo iznalaziti načine kako opstati i „održati plamen“ i u ovako nemogućim uslovima – objasnio je on.\nKako kaže, ono što ga posebno čini ponosnim je činjenica da su nastavili tradiciju održavanja festivalskih manifestacija, Internacionalnog muzičkog festivala „Jesenja sonata“ i Festivala džez muzike „Intime jazz fest“.\n– Ovi festivali su uz učešće etabliranih domaćih i internacionalnih umjetnika u ovoj godini doživjeli svoje treće festivalsko izdanje i bili jedni od rijetkih u regionu koji su održani pred publikom. Takođe, s ponosom ističemo i naše partnerstvo sa regionalnim festivalom književnosti „Imperativ“ i činjenicu da je posljednje festivalsko izdanje „Imperativa“ u Banskom dvoru predstavljalo i prvu višednevnu kulturnu manifestaciju koja je održana u Republici Srpskoj i BiH nakon „lockdown-a“ i prvog talasa virusa korona – rekao je Matović.\nOd ostalih značajnih aktivnosti važno je spomenuti da je u prethodnoj godini zvanično otvoren i „Art bioskop“, novi prostor Banskog dvora za kulturne namijene, te osnovan gudački kamerni orkestar „Ban Svetislav Tisa Milosavljević“, ansambl koji će u budućnosti djelovati pod okriljem ustanove. Kroz izložbu jednog dijela porodične zaostavštine bana Todora Lazarevića, uspješno je realizovana prva etapa u formiranje stalne izložbene postavke iz doba Vrbaske banovine.\n– Iako nas je godina pandemije naučila da se više ništa sa sigurnošću ne može planirati, Banski dvor u 2021. godinu ulazi sa veoma ambicioznim planovima i željom da napravimo još jedan iskorak u organizaciono-produkcijskom i programskom smislu. Pored već aktivnog rada na pripremi novih festivalskih izdanja, želja nam je da u ovoj godini u potpunosti finaliziramo stalnu izložbenu postavku iz doba Vrbaske banovine, te da u narednih mjesec dana završimo adaptaciju dva slikarska ateljea na drugom spratu Banskog dvora – saopštio je nove planove.\nNovi ateljei će u potpunosti biti u funkciji realizacije rezidencijalnih programa – novog programskog segmenta ustanove, a koji će podrazumijevati rezidencijalni boravak značajnih regionalnih i internacionalnih likovnih umjetnika, koji će određeni period stvarati u Banjaluci i Banskom dvoru, te na kraju realizovati izložbe i predstaviti rezultate svoga rada.\nPoruka kulturnim radnicima\nNemojte posustati i dajte sve od sebe da kulturu održimo „iznad površine“. Ja sam u potpunosti svjestan činjenice da cjelokupna situacija sa pandemijom i dalje nije nimalo bezazlena niti jednostavna, ali istovremeno, iskreno mislim da nam je danas kultura potrebnija više nego ikada.\nVeliko interesovanje i reakcije posjetilaca naših događaja pokazuju nam da su ljudi nakon svega što nas je snašlo itekako željni tog duhovnog i nematerijalnog segmenta života – kvalitetnog koncerta, predstave, izložbe, književne promocije, zbog čega naša misija organizovanja reprezentativnih programskih sadržaja iz oblasti kulture i umjetnosti u ovom trenutku postaje još važnija i višeslojnija.


Vesti online / Vesti / Srbija / Kosovsko tužilaštvo: Ivanovića ubila petočlana grupa\nKosovsko Specijalno tužilaštvo proširilo je istragu o ubistvu lidera Građanske inicijative SDP Olivera Ivanovića posle informacija koje su, navodno, dobijene od jedne strane obaveštajne agencije, prenosi RTK.\nKako prenosi RTK, specijalni tužilac Sulja Hodža tvrdi da su od te agencije dobijeni izveštaj i slike koje će biti deo predmeta istrage ubistva Ivanovića\nU izveštaju koji je dobijen od arbresh.info tvrdi se da je grupa koja je ubila Ivanovića sastojala od pet osoba i da su one, kako se navodi, "dovedene u vezu sa Voždovačkim klanom i angažovane su od srpske tajne službe".\nŠto se tiče tog slučaja, kosovska policija kaže da je preduzela sve potrebne policijske akcije u skladu sa zakonskim ovlašćenjima o čemu će obavestiti i javnost, navodi arbresh.info, pozivajući se na izvore iz policije.\nMilan Radojčić, kojeg Kosovska policija traži, navodno je deo te grupe i "naredio je da se izbrišu neki tragovi i činjenice", prenosi RTK.\nPetočlana grupa je, prema tom izveštaju, navodno provela mesec dana pre ubistva u motelu Octan u Lešku.\n* Tači: Ne smemo ostaviti konflikt budućim generacijama\n* Raseljeni Srbi ni za Božić ne mogu u Ðakovicu\nOn je, kako se navodi, posle ubistva Ivanovića zbog zdravstenih problema smešten u bolnicu.\nPovodom ubistva Olivera Ivanoviča, kosovska policija je 23. novembra uhapsila Nedeljka Spasojevića, Marka Rosića i Dragišu Markoviću koju su u pritvoru i osumnjičeni za krivično delo teškog ubistva i otkrivanja službene tajne.\nU vezi sa ubistvom Ivanovića policija Kosova je izdala poternicu i za Radoičićem.


Najavio vanrednu sjednicu - Tahiri: Poskupljenje struje dolazi u najgorem trenutku za građane | Info-ks.net\n21.01.2022 u 15:51\nŠef poslaničke grupe Demokratske partije Kosova Abelard Tahiri saopštio je da odlučnost Vlade da poskupi struju dolazi u trenutku kada bi to predstavljalo najteži udarac po građane i privredu jer mnoga domaćinstva teško pokrivaju i osnovne mjesečne troškove. Naveo je da su poslanici prikupili potrebne potpise za vanrednu sjednicu Skupštine koja bi trebalo da bude održana u ponedjeljak u 12 časova.\n“Ekonomska situacija na Kosovu je prilično pogoršana što je posljedica pandemije. Domaćinstava imaju poteškoća da pokriju osnovne mjesečne troškove, pa im je u ovom trenutku najmanje potrebno poskupljenje struje. Odlučnost Vlade da poskupi struju, ne samo da označava najveće povećanje cijene električne energije u istoriji, već dolazi u trenutku kada označava najteži udarac za građane i domaćinstva”, napisao je on.\nDodao je da je ovo teško breme za građane, koji će težiti preko granica, džepa već preopterećenog obavezama, i da ne može da prođe bez detaljnog tretmana.\nNa vanrednoj sednici, koju je inicirao PDK, raspravljaće se o blok tarifama koje je predložila Regulatora komisija za povećanje cijene električne energije\n“U koordinaciji sa predsjednicima poslaničkih grupa Arbeni Gashijem i Besnikom Tahirijem, u ime četrdeset poslanika Skupštine, danas sam podneo zahtjev za održavanje vanredne sjednice za ponedjeljak od 12 časova. Na ovoj vanrednoj sjednici debatovaćemo i suočiti vlast sa realnošću, sa životima građana. Na njihovo stanje i poteškoće sa kojima se suočavaju vlast izgleda nije osjetljiva”, rekao je Tahiri.\nAbelard TahiriSkupština Kosovavanredna sjednicaposkupljenje struje\nIma kašnjenja Povlačenje iz Trusta, zakon sljedeće sedmice pred poslanicima?


Njemačka pred recesijom, izvoz iz zemlje sve manji\nIzvoz iz Njemačke u augustu ove godine smanjen je iako je očekivan određeni rast, pokazali su najnoviji statistički podaci.\nTi podaci dodatno su povećali strahovanja građana da bi posrtanje proizvodnog sektora moglo najveću evropsku ekonomiju odvesti u recesiju, prenosi Anadolija.\nSavezna agencija za statistiku saopćila je da je izvoz Njemačke u augustu pao za 1,8% u odnosu na prethodni mjesec, dok je uvoz porastao za 0,5%.\nPosljednji podaci o padu izvoza najlošiji su od aprila ove godine.\nTrgovinski suficit smanjen je na 18,1 milijardu eura, nakon suficita od 20,5 milijardi eura u julu.\nNjemačka izvozno orijentirana ekonomija suočava se s negativnim efektima usporavanja rasta globalne ekonomije i poslovnom neizvjesnošću, što je posljedica međunarodnih trgovinskih sporova i očekivanog izlaska Velike Britanije iz Evropske unije.\n“Vjerovatno ćemo imati pad bruto domaćeg proizvoda (BDP) u trećem kvartalu, a time i recesiju”, procjena je Uwea Burkerta, ekonomista banke LBBW.\nRecesije su povremena usporavanja u privrednoj aktivnosti neke zemlje, praćena istodobnim pogoršanjima opće ekonomske klime (pad realnog dohotka, rast stope nezaposlenosti, nizak stepen iskorištenosti proizvodnih kapaciteta…).\nRecesiju ekonomisti obično definiraju kao negativni privredni rast u dva uzastopna kvartala.


BEOGRAD, 17. oktobar 2021 – „Sinoć je u Srbiju pristiglo još 250.000 doza vakcina Sputnjik V“, saopštio je Nenad Popović, ministar u Vladi Srbije i predsednik Međuvladinog komiteta za saradnju sa Rusijom.\nPopović je precizirao da se radi o 100.000 doza komponente 1 i 150.000 doza komponente 2.\n„Vakcine su u Srbiju dopremljene iz fabrike Generijum u Vladimirskoj oblasti“, rekao je Popović.\nOn je istakao da ruska vakcina Sputnjik V ima potvrđenu efikasnost od preko 97 odsto.\n„Sputnjik V je odlična i kao „buster“ vakcina, odnosno kao treća doza vakcine za građane koji su pre toga primili dve doze bilo koje vakcine“, naveo je Popović.\nPrema rečima ministra Popovića, vakcine koje su sinoć pristigle u Srbiju, odmah su transportovane u Institut Torlak, odakle će u najkraćem roku biti distribuirane u centre za vakcinaciju širom Srbije.


Miodrag Lekić za govornicom tokom današnjeg obraćanja učesnicima protesta u Podgorici\nPristalice nezavisnog kandidata Miodraga Lekića traže poništavanje rezultata predsedničkih izbora i raspisivanje novih\nUčesnici građanskog protesta, koji je danas održan u Podgorici, poručili su da neće priznati rezultate predsjedničkih izbora i pozvali predsjednika parlamenta Ranka Krivokapića da raspiše nove.\nSkup su, ispred zgrade predsjednika Crne Gore, organizovale pristalice Miodraga Lekića, koje smatraju da predsjednički izbori, na kojima je prema preliminarnim rezultatima Državne izborne komisije pobijedio kandidat Demokratske partije socijalista Filip Vujanović, nijesu bili regularni.\nSa skupa je zatraženo da Skupština donese poseban zakon kojim će se poništiti rezultati predsjedničkih izbora koje je saopštila Državna izborna komisija, prema kojima je Vujanović pobjednik.\n"Zahtijevamo da na ponovoljenim izborima glasaju svi građani kojima to garantuje Ustav", poručeno je na kraju protesta.\nUčesnici protesta zahtijevaju da se krivično-pravno procesuiraju akteri afere Snimak, i da se sprovede parlamentarna istraga u vezi sa zloupotrebom državnih resursa za, kako su kazali, izbornu korupciju.\nU zahtjevima se navodi i da Skupština treba da izabere novog vrhovnog državnog tužioca dvotrećinskom većinom, koji bi sproveo preporuke Evropske unije vezane za poglavlja koja se odnose na vladavinu prava.\nOrganizatori protesta su zahtjeve uputili predsjedniku Skupštine Ranku Krivokapiću, premijeru Milu Đukanoviću i liderima stranaka vladajuće većine, i dali im rok od deset dana da odgovore na njih.\nOni su poručili da će se građani, ukoliko se u tom roku ne ispune njihovi zahtjevi, okupiti u još većem broju.\nMiodrag Lekić je, obraćajući se okupljenim građanima, rekao da se organizatori protesta zalažu za demokratsku Crnu Goru, ocjenjujući da je njegova izborna pobjeda uplašila vlast.\n"Nemam pravo da se pomirim sa izbornom krađom jer su pokradeni svi građani, a želim da ovo budu posljednje okupljanje zbog izborne krađe", kazao je Lekić.\nOn je poručio da će organizatori protesta nastaviti da se bore demokratskim sredstvima za odbranu Ustava, za stabilnost i dostojanstvo institucija i za slobodnu i demokratsku Crnu Goru.\n"Nebitno je da li ću ući u kancelariju predsjednika države, bitnije od toga je da se izborimo za Crnu Goru kakva je nekad bila - država časnih, poštenih i slobodnih ljudi", rekao je Lekić, dodajući da će protestni skup biti ponovljen ukoliko bude bilo potrebe.\nOkupljenim građanima obratili su se i lider Socijalističke narodne partije Srđan Milić, funkcioneri Demokratskog fronta Goran Danilović, Milan Knežević, Rifat Vesković i Janko Vučinić i članovi Građanskog kluba.\nSkupu je prisustvovalo nekoliko hiljada ljudi, a incidenata nije bilo.\nDemonstranti traže nove izbore


Đilas: Izbori neće suštinski ništa promeniti\n14.06.2020 Đilas: Izbori neće suštinski ništa promeniti\nPredsednik Stranke slobode i pravde (SSP) Dragan Đilas ocenio je danas da uspeh ili neuspeh bilo koje opozicione političke opcije na predstojećim lokalnim i parlamentarnim izborima „suštinski neće promeniti ništa u Srbiji“. Glavni odbor SSP je prelomio, a Đilas saopštio: Budućnost Srbije je u EU!\nOn je u Utisku nedelje dodao da bi jedinstveni blok opozicije „ogolio“ aktuelnu vlast time što bi u Skupštini bile samo Srpska napredna stranka, Socijalistička partija Srbije i manjinske partije, a da je, pored navedenih opcija, samo još Srpski patriotski savez koji predvodi Aleksandar Šapić mogao samostalno da skupi potpise za izborne liste.\nĐilas je naveo da opozicija, umesto predstojećim izborima, treba da se bavi pitanjima koja su, prema njegovoj oceni, važnija za budućnost Srbije.\n„U Srbiju se od pandemije iz inostranstva vratilo 100.000 građana, ne 400.000 kako je vlast rekla, koji od jeseni neće imati prihode. Kako će (izborni rezultat) da doprinese činjenici da za 50 godina u Srbiji (zbog iseljavanja i negativnog prirodnog priraštaja) neće živeti Srbi. O tome niko ne govori, ni SANU ni političari. Da li će neke stranke sa tri odsto ući u parlament je nevažno“, dodao je Djilas.\nOn je kazao i da je „bojkot odluka građana“, a da postoji mogućnost da oni koji bojkotuju izbore trpe posledice zbog toga od lokalnih moćnika.\n„Bojkot neće srušiti (predsednika Srbije Aleksandra) Vučića u (izbornom) danu, ali je već postigao neke od ciljeva. Evropa je počela da se bavi izborima, Vučićem, RTS je, makar na tri dana, bio javni servis“, dodao je Đilas.\nIzvor: Danas, Srbin Info\nVi ste posetilac br: 18 670 886


Dramatičan pad na berzama širom sveta.\nVrednost akcija na berzama širom sveta su dramatično pale, u SAD 5 odsto, Evropi 7 procenata, a u Rusiji 14 procenata, jer državni planovi spasavanja banaka u SAD i Evropi nisu ublažili strahovanja o globalnoj finansijskoj krizi koja bi mogla da ugrozi svetski ekonomski rast. Ulagači nisu umireni planom Vašingtona od 700 milijardi dolara za izvlačenje banaka, koji je potvrđen u petak.\nAmerički Dau Džouns je pao ispod 10 hiljada indeksnih poena, po prvi put posle 5 godina.\nOsnovni pariski indeks Cac 40 izgubio je 9,04 odsto vrednosti, odnosno\n368,77 poena, što je najveći pad od uspostavljanja indeksa 1988. godine.\nFinansijski sektor u Evropi je pod pritiskom zbog dramatičnih vesti o spašavanju nemacke hipotekarne banke Hipo Ril Estejt (Hypo Real Estate) preko vikenda, u šta se morala umešati i nemačka vlada, upumpavajući 50 milijardi evra.\nNemačka kancelarka Angela Merkel, saopštila je da će država garantovati svu privatnu štednju, što je odmah nakon nje učinila i Danska.\nEvropski lideri su nakon mini samita tokom vikenda, ponovili u ponedeljak rešenost da odlučno i zajednički deluju.\nNa Tokijskoj berzi Nikkei indeks je pao 4,3 posto, što je najniži nivo od februara 2004. godine.


Putin: Imamo puno pravo na vojni odgovor - mojKontakt portal - Radio Televizija Kontakt\nPutin: Imamo puno pravo na vojni odgovor\nPredsjednik Rusije Vladimir Putin rekao je da je Amerika kriva za napetost u Evropi.\n“Imamo na to puno pravo”, rekao je Putin i dodao da Rusija ne traži nikakve ekskluzivne uslove, već samo ravnopravnu i nedjeljivu bezbjednost u Evropi.\n“Ukoliko se infrastruktura NATO bude pomjerala i dalje i ako se pojavi u na teritoriji Ukrajine, vrijeme za koje je raketama potrebno da dostignu cilj smanjiće se na od 7 do 10 minuta, a hiperzvučnom oružju na pet minuta”, upozorio je ruski predsjednik.\nGovoreći o ruskom zahtijevu za bezbjednosne garancije od NATO i SAD, Putin je rekao da je neophodno da postoje neke pravne, a ne samo usmene garancije.\n“Cijenu takvih usmenih uvjeravanja, riječi i obećanja dobro znamo”, rekao je on.\n“Potrebne su nam dugoročne pravne obavezujuće garancije, ali znamo da se tome ne može vjerovati jer SAD lako izlaze iz međunarodnih sporazuma koji im postanu neinteresantni iz ovih ili onih razloga”, naveo je ruski predsjednik.\nNedobronamjerni tumače ruske prijedloge o bezbjednosnim garancijama kao ultimatum, ali to nije tako, rekao je Putin.\nRuski predsjednik je upozorio i na mogućnost da zapadni partneri sve te napore i predloge “pokopaju”, a da pauzu iskoriste kako bi radili šta žele.\nPrema njegovim riječima, Amerika je vodila antirusku politiku u euforiji od tzv. pobjede u Hladnom ratu.\n“Zbog loše, neistinite procjene situacije u tom trenutku i nepravilne analize mogućih scenarija razvoja situacije. Eto zbog toga, drugih razloga jednostavno nema”, ocenio je Putin.\nOsvrnuo se i na događaje iz devedesetih godina, upitavši šta je Zapadu trebalo da podržava separatizam na sjevernom Kavkazu.\n“Zašto je bilo potrebno podržavati separatizam na sjevernom Kavkazu? I to uz terorističke organizacije? Očigledno su teroriste podržavali. Zbog čega? Zbog čega je bilo potrebno proširenje NATO i izlaziti iz sporazuma o protivraketnoj odbrani?”, upitao je Putin.\nKako je dodao, Rusiji su dozlogrdile manipulacije Zapada pod plaštom principa međunarodnog prava.\nInače, Rusija je 17. decembra objavila nacrte sporazuma sa Sjedinjenim Američkim Državama i NATO-om koji, između ostalog, uključuju odredbe o uzajamnim garancijama bezbjednosti u Evropi, o nerazmještanju raketa srednjeg i kratkog dometa u uzajamnom dometu i o odbijanju daljeg širenja NATO-a na istok, uključujući i za račun bivših republika SSSR-a.\nTužilaštvo BiH nastavlja saslušanje lidera opozicije iz Srpske


Problematika gradnje hidroelektrana na Uni: "Inžinjeri bez granica" iz Italije u Bihaću | Eko akcija\nOni su dio volonterskog udruženja "Inžinjerstvo bez granica Firenca" (Ingegneria Senza Frontiere Firenze) i bave se edukacijom o utjecaju tehnologije na društvo i okoliš unutar njihovog Univerziteta, te pojektima međunarodne saradnje.\nOno što su saznali ih je zapanjilo, u Bosni i Hercegovini je trenutno planirano više od 180 hidrocentrala raznih dimenzija na nekim od najljepših rijeka u Evropi, oko kojih je planirano oko 150 projekata hidroenergije u Republici Srpskoj, a ostatak u Federaciji.\nAktivisti iz ove organizacije nisu oklijevali nakon što su saznali šta se dešava i odlučili su doći da upoznaju ljude i organizacije koje promiču važnost očuvanja prirode i okoliša, kako bi pomogli na bilo koji način. Između ostalog, imali su priliku da upoznaju i neke članove Udruženja ABC iz Bihaća.\nNaravno, jedan od projekata koji im je posebno privukao pažnju bio je prijedlog izgradnje brane u kanjonu Unca. Ovaj projekt koji je već bio studiran u prošlom stoljeću, u zadnjih deset godina je ponovo ušao u sferu politike i vlasti su već par puta pokušale ubaciti ovaj projekat u prostorni plan sliva rijeke Une. Nakon protesta građana ideja da se gradi velika brana u kanjonu Unca je napuštena, no lokalne vlasti su se vratile sa novim nizom prijedloga o izgradnji manjih hidrocentrala.\nPosljednja od frapantnih informacija je prijedlog gradnje hidroelektrana na jednom od najljepših slapova na Uni i u regionu, Štrbačkom Buku. Iz dokumentacije koju je lokalna vlast poslala Federalnom Parlamentu se vidi da ne postoji jasna politika o tome šta se želi postići njihovom izgradnjom.\nZa koga bi se gradile ove male hidrocentrale i kome je potrebna energija koju bi proizvodile, pitanja su na koja ovi dokumenti ne odgovaraju. Ovi projekti, iako manji u odnosu na originalni projekat hidroelektrane Unac sa umjetnim jezerom, mogu biti jednako štetni po prirodu i okoliš, a ukoliko se dopusti izgradnja više ovakvih struktura, njihov utjecaj bi mogao biti i štetniji od prvobitno zamišljenog projekta u kanjonu Unca.\nIako naučna istraživanja svjedoče o devastaciji koju donosi izgradnja malih hidroelektrana, ova tehnologija se idalje prodaje kao "čista" energija. Među važnijim činjenicama protiv izgradnje jedne male hidrocentrale je sam proces gradnje, te prekid koji MHE predsavljaju riječnom ekosistemu i rijeci kao cijelini.\nOpčinjeni ljepotom Une i prirodnim bogatstvom regije, članovi organizacije "Inžinjerstvo bez granica" iz Firence su odlućili da nastave raditi zajedno sa lokalnim udruženjima na očuvanju okoliša i održivom razvoju.\nU nastavku možete pogledati dokumentarac koji su snimili volonteri iz Firence tokom njihovog prvog putovanja u aprilu ove godine da bi u Italiji širili vijesti o problemima neodržive izgradnje hidrocentrala u Bosni i Hercegovini, posebno na prelijepoj rijeci Uni.


Politika: Generalna skupština UN zasad dobila samo srpski predlog rezolucije | Hronika\nPočetna strana > Hronika > Politika: Generalna skupština UN zasad dobila samo srpski predlog rezolucije\nPolitika: Generalna skupština UN zasad dobila samo srpski predlog rezolucije\nutorak, 24. avgust 2010.\nGeneralna skupština UN za sada je dobila predlog rezolucije o Kosovu samo od Srbije, a za njeno usvajanje potrebna je prosta većina glasova, rečeno je danas agenciji Beta u sedištu UN u Njujorku.\n„Prosta većina glasova je dovoljna (za usvajanje rezolucije) bez obzira na broj uzdržanih”, rekao je agenciji Beta portparol predsedavajućeg Generalne skupštine UN Žan Viktor Nkolo.\nNkolo je takođe rekao da je rasprava o predlogu rezolucije o Kosovu „za sada planirana za 9. septembar, ali da to može da se promeni”.\nSrbija je 28. jula podnela Generalnoj skupštini predlog rezolucije kojom se tom telu UN predlaže zaključak u vezi sa savetodavnim mišljenjem Međunarodnog suda pravde od 22. jula.\n„Nismo dobili nijedan drugi nacrt rezolucije na tu temu”, rekao je Nkolo.\nU predlogu Srbije se navodi da jednostrana secesija nije prihvatljiv način za rešavanje teritorijalnih pitanja i poziva se da se putem dijaloga dođe do uzajamno prihvatljivog rešenja za sva otvorena pitanja.\nSrbija je predlog rezolucije podnela nakon što je Međunarodni sud pravde u Hagu utvrdio da jednostrana deklaracija o nezavisnosti Kosova nije i suprotnosti sa međunarodnim pravom, Rezolucijom 1244 ni međunarodnim pravnim poredkom na Kosovu.\nGeneralna skupština UN jedan je od pet glavnih organa svetske organizacije i jedini u kojem su sve zemlje članice jednako zastupljene, po sistemu jedna zemlja jedan glas.\nGeneralna skupština UN najčešće usvaja rezolucije natpolovičnom većinom glasova, ali je za usvajanje rezolucija o „važnim pitanjima” potrebna dvotrećinska većina.\nOdluku o tome da li je neko pitanje važno donosi takođe Generalna skupština UN prostom većinom. Važnim pitanjima smatraju se ona koja se odnose na održavanje mira i bezbednosti, prijem novih članica u UN, suspendovanje članstva ili nekih prava ili izbacivanje iz članstva.\nRezolucije koje usvoji Generalna skupština UN nisu obavezujuće za zemlje članice, ali imaju veliku političku težinu.


U Kosovsku policiju se vratili gotovo svi Srbi\nU Kosovsku policiju vratili su se gotovo svi Srbi, koji su izašli iz policije nakon proglašenja nezavisnosti Kosova. Rok za povratak Srba u Kosovsku policiju istekao je u utorak u 16 časova. Iz Beograda su po tom pitanju tvrdili da neće odustati od pregovora oko toga pod čijom će komandom biti Srbi koji se vrate u Kosovsku policiju.\nPortparol Policije Kosova Arber Beka rekao je za Radio Slobodna Evropa da je poslednji rok za povratak u kosovsku policiju iskoristilo 307 pripadnika srpske nacionalnosti, dok ih je 18 odlučilo da se ne vrati.\nRok za povratak policajaca srpske nacionalnosti u Policiju Kosova istekao je u utorak u 16.00 sati.\nŠef EULEX-a Iv de Kermabon je, kako je saopšteno, izjavio da je “to zadnji rok” da se Srbi suspendovani pripadnici Kosovske policije vrate na svoja radna mesta.\nViše od 300 pripadnika Policije Kosova srpske nacionalnosti napustilo je tu službu nakon proglašavanja nezavisnosti Kosova u februaru 2008. godine. Oni su povratak uslovljavali time da ne budu u lancu komandovanja Policije Kosova, već pod komandom UNMIK-a.\nNjima je najpre određena plaćena suspenzija, ali nekoliko poslednjih meseci, odlukom Policije Kosova, nisu primali plate. Dat im je rok do 30. juna da se vrate u službu ili će biti otpušteni.\nSrpski policajci na severu Kosova nisu napuštali policiju jer su bili u komandnom lancu UNMIK-a.\nZa sva slobodna mesta u policiji za pripadnike srpske zajednice koja od srede ostaju slobodna predviđeno je da se objavi konkurs, za koji, prema rečima čelnika Kosovske policije, ima velikog interesovanja među pripadnicima srpske zajednice.\nBeograd tvrdi da se pregovara\nZa predstavnike vlasti u Beogradu, koji se bave kosovskim pitanjem, pregovori sa EULEX-om su i dalje realna opcija razrešenja problema oko povratka suspendovanih srpskih policajaca iz KPS-a.\nMinistar za Kosovo Goran Bogdanović, pre isteka određenog roka, izjavio je da se pregovara intenzivno i da je rešenje na pomolu. Napominjući da u Vladi Srbije postoji politička volja, Bogdanović je rekao da bi tek nakon postizanja sporazuma mogao da usledi i zvaničan poziv suspendovanim policajcima da se vrate na posao.\n“Već smo došli do dogovora da UNMIK policajci budu u svim stanicama, podstanicama. Blizu smo dogovora da zamenik bude predstavnik srpske zajednice kod koga će ići taj komandni lanac preko misije EULEX i ja se nadam da ćemo mi vrlo brzo pozvati Srbe da se vrate u KPS“, kaže Bogdanović.\nOn smatra da bi to moglo da se dogodi već ove nedelje, što je, očito, u koliziji sa jasno proklamovanim stavom EULEX-a, da je krajnji rok za povratak – utorak 30. jun u 16 časova.\nI državni sekretar u Ministarstvu za Kosovo Oliver Ivanović takođe ističe važnost započetih pregovora, napominjući da pritisak EULEX-a u ovom slučaju nije konstruktivan:\n“Nije dobro da EULEX požuruje i pritiska nekakvim, veštački stvorenim, rokovima, a da istovremeno nije potpisao sporazum. Razgovori koji su započeti moraju se definisati do kraja i, normalno, staviti na papir. EULEX ne sme požurivati ni te ljude ni nas, treba da bude mnogo konstruktivniji i da privedemo kraju pregovore o tom pitanju koji se već dugo vode.”\nNakon ovih izjava i odsustva preciznijih informacija o eventualnom upućivanju pozitvnog signala Prištini, ostaje nejasno - da li još uvek ima prostora, uprkos isteku roka, da policajci koji su napustili KPS, odluče drugačije.\nKoordinator Foruma za etničke odnose Dušan Janjić, međutim, smatra da će Srbi, bez obzira na stav Beograda, u KPS-u biti zastupljeni u predviđenoj kvoti, jer kako procenjuje – “ postoji očigledna potreba da srpske enklave na Kosovu imaju policajce u koje veruju”.\n“To su Srbi i činjenica je da se veliki broj Srba prijavio za KPS. Dakle, razgovori se vode oko onih policajaca koji su napustili KPS, pa bi, eventualno, hteli da se vrate. Za njih ističe rok. Ja pretpostavljam da će Beograd raditi kao što je i uvek do sada radio u ovakvim situacijama, da izbegne jasan odgovor – ni da, ni ne – a da će onda sami Srbi, kao što je već počelo u Gračanici, na svoju odluku vraćati se, odnosno kosovske vlasti će moći sa liste prijavljenih, da izaberu Srbe u KPS” , ocenjuje Janjić.\nNa povratak u KPS, inače, čeka 250 Srba. Od momenta upućivanja poziva za povratak i upozorenja da će im biti uručen otkaz, u službu se od 300 suspendovanih vratilo oko 50 pripadnika, i to, prvenstveno, na severu Kosova. Ministar Bogdanović kaže da je mnogo važnije, da to bude učinjeno u južnim enklavama.\n“Apsolutno je nedopustivo da Srbi na severu Kosova budu u KPS-u, a da Srbi južno od reke Ibar izađu iz KPS-a. Mnogo je neophodnije da Srbi koji žive južno od reke Ibar imaju svoje policiajce, jer je prosto ovde mnogo veći problem sa bezbednošću, mnogo veći problem sa slobodom kretanja, mnogo veći problem sa pravnom zaštitom“, kaže Bogdanović.\nBez obzira na odgovor Beograda, Srba u KPS-u će biti u predviđenoj kvoti, jer ljudi nemaju posao, nemaju drugu mogućnost.\nVažno je da se Srbi vrate u policiju, ali to ne može biti haotično, već u skladu sa sporazumom, poručuje Oliver Ivanović:\n“U situaciji kada su Srbi izašli iz policije, imamo situacije da u srpskim sredinama samo policajac Albanac kontroliše i zaustavlja ljude, ponekad neprimereno reaguje i tu postoji velika mogućnost da dođe do incidenta. A svi ti incidenti narušavaju snagu i volju Srba da dole ostanu. Prema tome, važno je da se Srbi vrate u policiju, ali to ne može biti hotično i spontano. To su loša rešenja, moraju se vraćati po osnovu nekog sporazuma”, naglašava Ivanović.\nIako ovi stavovi upućuju na mogućnost dodadnih rešenja i poteza Beograda i Prištine, Dušan Janjić, zaključuje:\n“Bez obzira na odgovor Beograda, Srba u KPS-u će biti u predviđenoj kvoti, jer ljudi nemaju posao, nemaju drugu mogućnost i oni, jednostavno, prihvataju da rade. Bilo bi bolje kad bi Beograd to podržao, ali ja sumnjam da će Beograd to otvoreno uraditi.”


Dačić se sastao sa Eleonorom Mitrofanovom\nPrvi potpredsednik Vlade i ministar spoljnih poslova Ivica Dačić primio je danas direktorku Federalne agencije Ruske Federacije za poslove Zajednice nezavisnih država, sunarodnika u inostranstvu i međunarodnu humanitarnu saradnju (Rošotrudničestvo) Eleonoru Mitrofanovu.\nSa naše strane izražena je zahvalnost Eleonori Mitrofanovoj za njen veliki doprinos unapređenju odnosa između dve zemlje i njenom angažovanju kao ambasador Ruske Federacije u Unesku, saopštilo je resorno ministarstvo.\nMinistar Dačić čestitao je Mitrofanovoj na odlikovanju koje je primila od Srpske pravoslavne crkve.\nIzražena je zahvalnost za posvećenost ruskih partnera i organizacije kojom ona rukovodi u sprovođenju i finansiranju unutrašnjeg oslikavanja Hrama Svetog Save u Beogradu.\nNa sastanku je razgovarano i o aktivnostima i planovima za dalji razvoj saradnje u oblasti kulture, obrazovanja i nauke u narednom periodu.\nSahranjen profesor i diplomata Predrag Simić\nProfesor i diplomata Predrag Simić sahranjen je danas na Novom groblju u Beogradu. Sahrani su prisustvovale brojne ličnosti iz javnog i političkog života Srbije.


Home / Kultura / Stručnjaci Muzeja radiće na “oživljavanju” antičkog utvrđenja Turesa na Sarlahu\nStručnjaci Muzeja radiće na “oživljavanju” antičkog utvrđenja Turesa na Sarlahu\nU okviru konkursa Ministarstva kulture i informisanja Republike Srbije za finansiranje ili sufinansiranje projekata iz oblasti kulturnog nasleđa, Muzeju Ponišavlja odobrena su dva projekta ukupne vrednosti 946.400 dinara. U pitanju su projekti vezani za arheologiju koji će biti realizovani do kraja godine.\nPrvi projekat nosi naziv “Izrada projekta za konzervatorsko-restauratorske radove i održivo korišćenje antičkog utvrđenja Turesa na Sarlahu u Pirotu” a vrednost ovog projekta iznosi 500.000 dinara.\nZa drugi projekat pod nazivom “Izrada dokumentacije i obrada pokretnih nalaza sa iskopavanja iz 1989-1990 jugozapadne kapije utvrđenja Turesa na Sarlahu u Pirotu” odobrena su sredstva Ministarstva kulture i informisanja u vrednosti od 446.400 dinara.\nPrioriteti finansiranja ili sufinansiranja projekata Ministarstva kulture i informisanja bili su otkrivanje, prikupljanje, istraživanje, dokumentovanje, proučavanje, vrednovanje, zaštita, očuvanje, predstavljanje, interpretacija, korišćenje i upravljanje muzejskim i arheološkim nasleđem.\n← Previous Story “ĆILIM FLAŠA”: Kornjača, sofra i gugutka na PIROTSKOJ FLAŠI\nNext Story → Muzika tišine i kontemplacije-koncert za uživanje u Domu kulture


Belivukova grupa privedena na saslušanje u tužilaštvo – SveVesti.net\nBelivukova grupa privedena na saslušanje u tužilaštvo\nNa saslušanju će moći da se brane ćutanjem ili da iznesu odbranu, priznaju ili negiraju krivična dela.\nU Pančevu uhapšen još jedan pripadnik Belivukove grupe\nPolicija je danas u Pančevu uhapsila bivšeg predsednika kluba FK Dinamo Miloša Đukanovića, koji se dovodi u vezu sa grupom Veljka Belivuka, potvrdio je Tanjugu Tomo Zorić, koji se našao sa njim u društvu.\nZorić je preneo Tanjugu da je sa drugaricom i drugom došao u Pančevo, kako bi pokupio kiriju za stan koji njegova majka izdaje jednom fudbaleru, a plaća ga Đukanović.\n“Dok smo sedeli u kafiću, gde smo se našli, naišla je policija i privela ga. Policajci su nam se izvinuli i otišli”, preneo je Zorić koji je bio dugogodišnji portparol tužilaštva.\nMediji su preneli da su u Pančevu privedene još dve osobe bliske grupi Belivuka, Predrag Janković poznatiji kao Pesko i Marko Milosavljević javnosti poznat pod nadimkom Bojke.\nPrevious Tači i ostali šefovi OVK se žalili na odluku o odbijanju ukidanja pritvora\nNext U Pančevu uhapšen još jedan pripadnik Belivukove grupe – bivši predsednik FK Dinamo


Otvorena likovna kolonija “Boksit i boje” | Palelive.com\nPočetna Regija Milići Otvorena likovna kolonija “Boksit i boje”\nOtvorena likovna kolonija “Boksit i boje”\nMILIĆI – Međunarodna likovna kolonija “Boksit i boje” na kojoj će učestvovati 19 likovnih stvaralaca iz Rusije, Srbije, Francuske, Slovenije i Republike Srpske otvorena je večeras u Milićima u okviru “LJetnjeg festivala kulture i sporta”.\nPomoćnik izvršnog direktora u Sektoru za turizam i kulturno-sportske aktivnosti kompanije “Boksit” iz Milića Milenko Lalović rekao je Srni da je ova kompanija pokrovitelj festivala, te da im je cilj promocija stvaralaštva i kulture.\n“U radu kolonije `Boksit i boje` učestvuju cijenjena i poznata imena iz oblasti likovne umjetnosti”, rekao je Lalović.\nSlikar iz Slovenije Lojze Kalinšek rekao je Srni da treći put učestvuje u radu ove likovne kolonije i izrazio zadovoljstvo što su ga organizatori pozvali da ponovo dođe u Miliće.\n“To znači da radim dobro, ali ne može da se ne radiš dobro u Milićima, jer insparacija koju ovdje dobijam je jako važna za moj rad”, rekao je Kalinšek.\nLikovna kolonija “Boksit i boje” trajaće do 4. avgusta, kada će biti održana aukcijska prodaja slika nastalih tokom kolonije, kao i zatvaranje ovogodišnjeg “LJetnjeg festivala kulture i sporta – Milići 2018”.\nPrethodni članakZa ulaganja u infrastrukturu skoro tri miliona KM\nNaredni članakIdentifikovan izvršilac više krađa